Одил Аҳмедов жароҳат сабаб Яман ва Сингапурга қарши ўйнамаслиги мумкин » Ўзбекистон янгиликлари – Zamin.uz\nОдил Аҳмедов жароҳат сабаб Яман ва Сингапурга қарши ўйнамаслиги мумкин\nЎзбекистон миллий жамоаси сардори Одил Аҳмедов ЖЧ-2022 саралашидан ўрин олган Яман ва Сингапурга қарши ўйинларни ўтказиб юбориши мумкин. Бу ҳақда Tribuna.uz нашри хабар бермоқда.\nХитойнинг «Шанхай СИПГ» жамоасида тўп тепаётган Аҳмедов сонидан олган енгил жароҳати сабаб миллий жамоанинг навбатдаги икки ўйинини ўтказиб юбориши кутилмоқда. Вадим Абрамов бошчилигидаги Ўзбекистон миллий жамоаси 10 октябрь куни Тошкентда Яман билан, 15 октябрь куни эса меҳмонда Сингапур билан ўйнайди.\nЎзбекистон миллий жамоасини бу ўйинларда ким сардор сифатида бошлаб тушиши аниқ эмас. Осиё Кубоги олдидан Одил Аҳмедов асосий сардор, Игнатий Нестеров иккинчи ва Анзур Исмоилов учинчи сардор этиб тайинланганди. Яман ва Сингапур билан баҳсларда бу футболчиларнинг бирортаси майдонга тушмаслиги кутилмоқда.\nЖЧ-2022 саралашини Эктор Купер мураббийлигида бошлаган Ўзбекистон миллий жамоаси айни дамда саралашнинг «D» гуруҳида 0 очко билан охирги ўринда бормоқда. Гуруҳнинг қолган жамоалари Сингапурда 4, Фаластинда 3, Яманда 2 ва Саудияда 1 очко бор.\nЯнгиликлар » Спорт » Одил Аҳмедов жароҳат сабаб Яман ва Сингапурга қарши ўйнамаслиги мумкин\n23:12 ЖЧ-2022 саралаш. Яман – Саудия Арабистони баҳсида жанговар дуранг қайд этилди\n12:26 Одил Аҳмедов терма жамоанинг ҳимоявий тактикада ўйнашга қийналаётганини айтди\n20:23 Бугун Одил Аҳмедов "ГОЛ" кўрсатуви меҳмони бўлади


Рио Олимпиадаси чемпиони, Ўзбекистонлик боксчи Ҳасанбой Дўсматов "AIBA Best Elite Men Boxer 2016" шарафли номига сазовор бўлди. 11.12.2016, Sputnik Ўзбекистон\n11:28 11.12.2016 (янгиланди: 23:31 11.12.2016)\n© Интернациональная ассоциация боксаХасанбой Дусматов\nРио Олимпиадаси чемпиони, Ўзбекистонлик боксчи Ҳасанбой Дўсматов "AIBA Best Elite Men Boxer 2016" шарафли номига сазовор бўлди.\nТОШКЕНТ, 11 дек — Sputnik. Ҳаваскор бокс халқаро ассоциацияси (AIBA) Twitter ижтимоий тармоғи саҳифасида ўтказган овоз беришда "Йилнинг энг яхши боксчиси" унвонига Ҳасанбой Дўсматов сазовор бўлди.\n195 мамалкат бокс федерацияларини бирлаштирган AIBA ассоцииацияси бокс мухлисларининг 77% ўз овозларини — Ўзбекистонлик боксчи Ҳасанбой Дўсматовга беришди.\nУшбу ном учун Ҳасанбой билан биргаликда Кубалик икки карра жаҳон чемпиони Робейси Рамирес ва Қозоғистонлик Олимпиада олтин медал совриндори Данияр Елеусиновлар ҳам иштирок этишган эди. Рамирес — 5%, Елеусинов — 18% овоз жамлашга муваффақ бўлган.\nРиодаги Олимпиада ўйинлари тугаши бшилан Ўзбекистонлик 23 ёшли боксчи Ҳасанбой Дўсматов Олимпада ўйинларининг энг яхши боксчиси деб тан олинган эди.\nУндан ташқари Ҳасанбой "Йилнинг энг техникаси кучли боксери" унвони — Вэл Баркер кубогига лойиқ деб топилган эди.\nБу йилги Олимпиада ўйинларида Ўзбекистон жамоаси — энг кучли бокс жамоаси деб тан олинди. Ушбу кўрсаткич бўйича доимо етакчи бўлган Куба вакиллари — иккинчи ўринни эгаллашди. Медаллар умумий сони бўйича — Ўзбекистон Россиядан бошқа барча МДҲ мамалкатларини енгиб, 21 қаторни эгаллади.


AСАКАДА АЛИМЕНТ ТЎЛАМАГАН УЧ НАФАР ШАХС 15 СУТКАГА ҚАМАЛДИ - AUZ.UZ\nAндижонда алимент тўламай келган 3 нафар шахсга 15 суткадан маъмурий қамоқ жазоси тайинланди. Бу ҳақда МИБ Aндижон вилояти бошқармаси ахборот хизмати хабар қилди.\nҚарздор З.С. фуқаролик ишлари бўйича Aсака туманлараро судининг 2015 йил 25 сентябрь кунги суд буйруғига асосан алимент тўлаб бориши белгиланган бўлса-да, ўз вақтида тўламасдан келган. Aлиментдан 22 млн 79 минг сўм қарздорлиги йиғилиб қолган отага судда 15 сутка маъмурий қамоқ чораси қўлланилди.\nФуқаролик ишлари бўйича Aсака туманлараро судининг 2019 йил 16 март кунги суд буйруғига асосан қарздор Р.A. ҳам бир нафар фарзанди таъминоти учун алимент тўлаши юклатилган. Бундан бўйин товлаб юрган Р.A.нинг ҳам қарзи йиғилиб, 26 млн 37 минг сўмни ташкил этган.\nШунингдек, қарздор О.У. ҳам ўз фарзандлари таъминотидан қочиб, алимент тўловларини амалга оширмай юргани учун МЖтКнинг 47⁴-моддасига асосан жавобгарликка тортилди.


07:43 07 Ноябрь 2018 1731\nКоинот Сарвари соллаллоҳу алайҳи ва саллам жанобимиз фақат қудсий сабаблар билан йиғлаганларини кўрамиз:\n1. Аллоҳ қўрқувидан;\n2. Қуръони каримни эшитиб;\n3. Аллоҳ севгисидан;\n4. Вафот этган кимсага марҳаматларидан;\n5. Умматларига бўлган шафқатларидан йиғлаганлар.\nУмматларига шафқатларидан йиғлашлари\nАбдуллоҳ ибн Амр ибн Ос розияллоҳу анҳу ҳазратларидан ривоят қилади: "Пайғамбаримиз соллаллоҳу алайҳи ва саллам ҳазратлари Иброҳим алайҳиссалом ҳақларидаги: "Парвардигорим, у бутлар кўпдан-кўп одамларни йўлдан оздирдилар. Бас, ким менга эргашса, ана ўша мендандир (яъни, менинг динимдадир). Ким менга исён қилса, яна Ўзинг Мағфиратли, Меҳрибонсан (яъни, ундай кимсаларни ҳам Ҳақ Йўлга ҳидоят қилишга қодирсан)" (Иброҳим сураси 36-оят мазмуни).\nИсо алайҳиссалом ҳақларидаги:\n"Агар уларни азобласанг, улар Сенинг (ожиз) бандаларинг. Агар уларни мағфират қилсанг, албатта Сен Ўзннг Қудрат, Ҳикмат эгасидирсан" (Моида сураси 118-оят мазмуни) оятларни ҳам тиловат қилдилар.\nКейин қўлларини кўтариб: "Аллоҳим! Умматим, умматим..." деб йиғлай бошладилар. Аллоҳ таоло Жаброил алайҳиссаломга амр қилди; "Ей Жаброил! Расулим Муҳаммад соллаллоҳу алайҳи ва салламнинг ёнига бор! Раббинг унинг нима учун йиғлаганини яхши билади, сен ундан нима учун йиғлаганини сўра!" Пайғамбаримиз (с.а.в)ни йиғлатган ҳодисалар\nЖаброил алайҳиссалом Жанобимиз соллаллоҳу алайҳи ва саллам ҳузурларига келиб, нима учун йиғлаганларини сўрадилар. Пайғамбаримиз соллаллоҳу алайҳи ва саллам Жаброил алайҳиссаломга сабабини айтдилар. Ҳар нарсани яхши билувчи Аллоҳ таоло Жаброил алайҳиссаломга амр қилди: "Ей Жаброил! Муҳаммаднинг ёнига бор! Унга: "Албатта, Биз яқинда умматинг ҳақидаги нарсадан сени рози қиламиз ва сени унутмаймиз", дегин!"\n(Муслим, "Саҳиҳ", 301).\nЖанобимиз соллаллоҳу алайҳи ва салламнинг ансорлар учун йиғлашлари\nСаид ибн Язид розияллоҳу анау аазратларидан ривоят қилинади: «Пайғамбаримиз соллаллоҳу алайҳи ва саллам Ҳунайн жанги охирида Ҳавозин қабиласидан олинган ғаниматни тарқатдилар. Уни Макка ахлидан қурайшийлар ва бошқалар олишди. Ансорлар бундан бир оз хафа бўлишди. Бундан хабар топган Пайғамбаримиз соллаллоҳу алайҳи ва саллам ансорлар\nбўлган жойга бордилар ва: "Ансорлардан бўлмаган кишилар чиқиб туришсин, - деб буюрдилар. Сўнг Жанобимиз соллҳллоҳу алайҳи ва салам шаҳодат ва Аллоҳга ҳамду санолар айтиб, бундай дедилар: - Баъзи кишиларни танлаб, уларга ғанимат берганим ҳақидаги сўзларингаздан хабарим бор. Бу ишимнинг сабаби уларнинг қалбини Исломга мойил қилиш эди. Шояд улар бундан сўнг шаҳодатга келадилар ва Аллоҳ уларнинг\nқалбларини Исломга боғлайди" - Ва яна давом этиб, марҳамат қилдилар: - эй ансорлар жамоаси! Аллоҳ таоло сизларга имон бергани билан миннатли эмасми? Сизларни мукаррам ва Исломга хизмат қилишдек шараф билан хос кишиларидан қилмадими? Аллоҳ таоло сизларни\nисмларнинг энг гўзали - "Ансоруллоҳ" (Аллоҳнинг ёрдамчилари), "Ансори Расулиллҳ?" (Аллоҳ Расулининг ёрдамчилари) исмлари билан атамадими? Агар ҳижрат бўлмаса эди, албатта, мен ансорлардан бирлари бўлар эдим. Агар бутун инсонлар бир водийга борсалар, сиз ансорлар эса, бошқа водийга борсангиз, албатта мен сизлар турган водийга борар эдим.\nБошқа одамлар бу ғаниматлар - қўйлар, сигирлар, туялар билан борганида, сизлар эса Расулуллоҳ билан боришларингизга рози эмасмисизлар?!"\nАнсори киром Жанобимиз соллаллоҳу алайҳи ва салламнинг бу сўзларини эшитиб, жуда ҳам севинишди ва жўшиб: "Розимиз!" дейишди.\nЖанобимиз соллаллоҳу алайҳи ва саллам марҳамат қилиб сўрадилар: "Айтганларим борасида сизлар нима дейсизлар?" Ансори киром бундай деб жавоб беришди: "Ей Аллоҳнинг Расули! Сиз бизни зулмат ичида\nтопдингиз, Аллоҳ таоло Сиз сабабли бизни нурга чиқарди. Сиз бизни жаҳаннам ёқасида кўрдингиз, Аллоҳ таоло Сиз сабабли бизни қутқарди. Сиз бизни залолатда топдингиз, Аллоҳ таоло Сиз сабабли ҳидоят берди. Биз ҳам Аллоҳ таолони Раббимиз, Исломни динимиз ва Сизни соллаллоҳу алайҳи ва саллам Пайғамбаримиз деб қабул қилдик ва рози бўлдик. Эй Аллоҳнинг\nРасули соллаллоҳу алайҳи ва саллам! Ҳалолнинг кенглигида истаганингизни қилаверинг". Кейин Жанобимиз соллаллоҳу алайҳи ва саллам илтифот қилдилар: "Аллоҳга қасам! Агар сизлар бу айтганларингиздан бошқа нарсани, яъни, Сиз қавмингиздан ҳижрат қилиб биз томон келдингиз, биз Сизни бағримизга босдик; Сизни қавмингиз ёлғончига чиқарди, шу\nҳолатда биз Сизни тасдиқ қилдик; Сиз озчилик ва ёрдамсиз эканингизда биз ёрдам бердик; Сиздан инсонлар рад қилиб, қабул қилмаган масалаларни биз Сиздан қабул қилдик, деганларингизда ҳам сизларни тасдиқ қилган бўлар эдим". Пайғамбаримиз (с.а.в)ни йиғлатган ҳодисалар\nАнсори киром эса: "Миннат, икром, фазлу карам Аллоҳ ва Унинг пайғамбариникидир! Бизнинг ва биздан бошқаларнинг ҳақлари..." деб сўзларини тамом қилмасдан йиғлаб юборишди. Кўп узоқ йиғлашди. Жанобимиз соллаллоҳу алайҳи ва саллам ҳам ансорлар билан бирга йиғладилар. Кейин улардан рози бўлдилар. Улар Пайғамбаримиз соллаллоҳу алайҳи ва салламга соҳиб эдилар. Бу эса барча молу дунёдан устун, фазилатли ва ҳавас қилишга арзигулик эди.\nҲазрати али розияллоҳу анҳу учун йиғлашлари\nИбн Аббос розияллоҳу анҳу ривоят қилади: «Жанобимиз соллаллоҳу алайҳи ва саллам, Али розияллоҳу анҳу ва мен Мадинаи мунавваранинг бўстон ва боғлари жойлашган йерга бордик. У жойдаги бир боғчага кирдик. Ҳазрати Али розияллоҳу анҳу: "Ё Расулуллоҳ! Боғча қандай ҳам гўзал экан", деди. Жанобимиз соллаллоҳу алайҳи ва саллам марҳамат\nҳилдилар: "Жаннатдаги сенинг боғчанг бундан ҳам гўзалдир!" Кейин қўллари билан муборак бош ва соқолларига ишорат қилиб, йиғлай бошладилар - "Нега йиғлаяпсиз?" деб сўрадик. Шунда Жанобимиз соллаллоҳу алайҳи ва саллам: "Токи мен бор эканман, қавминг\nқалбларидаги кину адоватни изҳор қила олмайдилар" дедилар. ("Мажмуз-завоид",\n«Ҳидоя» ўрта махсус ислом билим юрти ўқитувчиси\nTags: ҳалимликлари , соллаллоҳу , Пайғамбаримиз , васаллам , алайҳи


“Московская биржа” вакиллари билан учрашув ўтказилди - Ўзбекистон Республикаси Марказий банки\n“Московская биржа” вакиллари билан учрашув ўтказилди\nЯнгиланган сана: 10 Сен 2021, 20:32\nМарказий банк раҳбарияти “Московская биржа” (Россия Федерацияси) вакиллари билан учрашув ўтказди.\nУчрашув давомида томонлар мамлакат молия бозорини ривожлантириш масалаларини муҳокама қилдилар. Қайд этилдики, сўнгги йилларда Ўзбекистонда фонд ва валюта биржалари изчил ривожланмоқда. “Московская биржа” вакилларига ривожланиш тажрибалари хусусида маълумот берилди.\nУчрашувда “Ўзбекистон Республика валюта биржаси” ва “Московская биржа” ўртасида икки томонлама манфаатли ҳамкорликни ривожлантириш бўйича чора-тадбирларни келишиб олдилар.\nМаълумот учун: “Московская биржа” ОАЖ – Россиянинг йирик биржа холдинги ҳисобланади. Биржа 2011 йилда “Московская межбанковская валютная биржа” ва “Фондовая биржа РТС” ОАЖларнинг қўшиб юборилиши натижасида ташкил топган.\nОхирги янгиланиш: 23.09.2021, 05:15 (GMT+5)\nҲозир сайтда: рўйҳатдан ўтганлар - 0, меҳмонлар - 39


Бировларнинг айбини пойлаб ўтирувчи бўлманг. — Zamaxshariy.uz\nБировларнинг айбини пойлаб ўтирувчи бўлманг.\nҲозирги кунда шундай табиатдаги кишилар кўпайиб қолган. Бундайлар домлаларнинг бирор айб иш қилишини кутиб туради. Билиб қўйиш керакки, Аллоҳ бандаларининг айбини титкилаган кишининг ўзини шарманда қилиб қўяди.\nДин душманларига кўмак берманг. Аҳли илмларга адоват қилиш, уларни ёмон кўриш доимо даҳрийларнинг, мунофиқларнинг иши бўлиб келган. Кимнингдир битта айбидан ғазабланиб, барча мусулмонларга, дин аҳлига, уламоларга зарар келтириб қўйиш мумкин.\nБаъзи аҳли илмларнинг қадди букилишига, жасорати синишига моддий етишмовчилик ҳам сабаб бўлади. Баъзан илм олиш, халқ корига яраш билан банд бўлиб, оила учун етарли таъминот қила олмаган бўлади. Бу эса унинг бутун ҳаётига таъсир қилади. Қўлингиздан келса, ана шундай мухлис толиби илмларга, олимларга моддий кўмак бериб боринг ва бунда холис бўлинг, миннат қилманг, хўжайин чиқманг. Мана шуниси иснофдан бўлади.\nҚўлингиздан келганича олимларни ҳимоя қилаверинг, кам бўлмайсиз. Айниқса, жамиятдаги етакчи кишилар, катта ёшдагилар бунда бош бўлиши керак.\nУстозлардан насиҳат кутиб қоламиз. Шундай бўлса-да, шу мавзуда аввало ўзимга, қолаверса, бошқаларга ҳам фойдали дил сўзларни хатга тушириш нияти йўқ эмас. Аллоҳ Ўзи тавфиқ ва илҳом берса, ажаб эмас.\nАллоҳ таолодан ҳаммаларимиз учун тавфиқу ҳидоят сўраб қоламан\nХазрати Ғоиб ота масжиди имом ноиби\nPrevious Post:Охирги пайтларда аҳли илмларни обрўсизлантиришга ҳар тарафдан турли\nNext Post:Дин уламоларини беобрў қилиш ,таъна отиш харом.


Материалы за Март 2014 года » Бой бўлишни истаганлар учун\n"Оилавий тадбиркорлик тўғрисида”ги Қонуннинг 3-моддасига мувофиқ, оилавий тадбиркорлик оила аъзолари томонидан таваккал қилиб ва ўз мулкий жавобгарлиги остида даромад (фойда) олиш мақсадида амалга ошириладиган ташаббускорлик фаолияти бўлиб, ўз иштирокчиларининг ихтиёрийлигига асосланади. Оилавий тадбиркорлик юридик шахс ташкил этган ёки ташкил этмаган ҳолда амалга оширилиши мумкин. Юридик шахс ташкил этган ҳолда амалга ошириладиган оилавий тадбиркорликнинг ташкилий-ҳуқуқий шакли оилавий корхонадир. Юридик шахс ташкил этмаган ҳолда оилавий тадбиркорлик қонун ҳужжатларида белгиланган тартибда амалга оширилади\nРаҳимжон Умаралиев: Фаолиятим мезони интизом ва сифат\nРаҳимжон Умаралиев мана икки йилдирки, трикотаж маҳсулотлари ишлаб чиқариш соҳасида фаолият олиб бораётган тадбиркорлардан. Раҳимжон ака билан ўтган суҳбатимиз жараёнида бир қарашда одми бўлган қаҳрамонимизнинг ўта принципиал эканлиги намоён бўлди.\n– Сизнинг фаолият мезонингиз қандай?\n– Фаолиятим мезони аввало корхонада меҳнат интизоми ва сифат. Бу икки қоида бор бўлган соҳада албатта ривожланиш бўлади. Негаки, ишга ўз вақтида келиб, буюрилган ишни сидқидилдан бажариш, юракдан ёндашиш, сифатли адо этиш билан киши ўзида бошқача туйгуни ҳис этади. Яна ҳам аниқроқ айтсам, корхонадаги ишчиларим маҳсулотни сифатли тайёрлаш учун интизомга риоя қилса ўз олдига қўйган мақсадга эришади ҳамда куни мазмунли ва баракали бўлади. Интизом ва сифат мезонига амал қилиш учун ўзим ҳам қўл остимдаги ишчиларга намуна бўлмоғим зарур. Отам раҳматли "Атрофингдагиларга ва ишчи-хизматчиларингга эътиборли ва намунали бўл”, дердилар.\nЎзбекистон Республикаси Вазирлар Маҳкамаси қарори билан тасдиқланган "Юридик шахс ташкил этмасдан оилавий тадбиркорликни ва ҳунармандчилик фаолиятини амалга ошириш тартиби тўғрисидаги НИЗОМ”га кўра, оилавий тадбиркорлик ёки ҳунармандлик фаолияти билан шуғулланиш учун юридик шахс сифатида рўйхатдан ўтиш шарт эмас.\nОилавий тадбиркорлик ҳамда ҳунармандчилик фаолияти субъектларини давлат рўйхатидан ўтказиш, ҳисобга қўйиш ва рухсат берувчи ҳужжатларни расмийлаштириш тадбиркорлик субъектларини давлат рўйхатидан ўтказиш, ҳисобга қўйиш ва рухсат берувчи ҳужжатларни расмийлаштиришнинг қонун ҳужжатларида белгиланган тартибига мувофиқ амалга оширилади.\nБизнесни рўйхатдан ўтказиш янада осонлашди\nЭълон қилинганидек, 2014 йилнинг 1 январидан бошлаб, Ягона интерактив давлат хизматлари порталида электрон рақамли имзодан фойдаланган ҳолда тадбиркорлик субектларини рўйхатга олиш хизмати жорий этилди.\nЭндиликда ушбу хизмат, Ягона портал фойдаланувчиларининг хоҳишларини инобатга олган ҳолда, электрон рақамли имзодан фойдаланиш мажбуриятисиз, синов тартибида тақдим этилади. Шу билан бирга, фойдаланувчилар ID.UZ тизимидан рўйхатдан ўтишлари лозим. Шундай қилиб, жараённи соддалаштириш эвазига, бизнесни рўйхатга олишда, яна бир, давлат органларига ташриф буюриш, эҳтиёжи бартараф этилди.\nFormula-1 болиди рақамларда\nФормула-1 пойгаларида қатнашадиган болидлар ҳақида нималарни биласиз? Ҳа, улар жудаям тезкор ва қудратли ҳаракатланиш воситаси ҳисобланади. Аммо мана шундай воситани тайёрлаш учун неча пул сарфланади? Марҳамат, танишинг.\nМонокок (асосий қисм):\nПойгачи бир мавсумда нархи 115 000 доллар бўлган учта монокок алмаштиради. Бир пойгачи учун битта мавсумда монококнинг ўзига 350 000 доллар сарфланади.\nТашкилотда молиявий режалаштиришни тўғри йўлга қўйиш жуда қизиқ ва шунинг билан бирга жуда ҳам чигал масала.\nКўпинча иш юзасидан суҳбатлашиш борасида компаниялар муаммолари билан тўқнашишимизга тўғри келади. Уларнинг кенг тарқалганларидан бири айланма оборотларнинг етишмаслиги, беқарорлик ва ҳоказолар, негаки компанияга тушган пуллар ўша заҳоти сарфланади ва натижада воситалар киримига тобелик келиб чикади.\nАгар ишлар олдинга кетса, бу тезда кўзга ташланмайди, сезилмайди, лекин қандайдир сабабларга кўра инқироз юз берса, бу шу ондаёқ фалокатга айланади.\nКўпинча компания раҳбарлари қўлидаги воситалар ҳисобини, ўз бизнесининг фойдаси қанча эканини билмайди. Натижада у ўзининг ички сезгиларига ишониб қолади.\nТортнинг бошланғич 100 минг сўм қилиб белгиланган. Кимошди савдоси давомида унинг нархи 200 баробар қимматлашиб кетган.\nАгар саёҳат ёки хизмат сафарларига кўп чиқадиган бўлсангиз, табиийки, меҳмонхоналарга кўп бор ташриф буюрасиз.Улар бир-биридан кўриниши, хизмат сифати ва турлари, қулайликлари билан фарқ қилади. Лекин шундай меҳмонхоналар борки, дунёда уларга ўхшаш бошқа меҳмонхона топилмайди. Улар ўзгача кўриниш вағайриоддий меъморий услубга эга. Қуйида шундай ғаройиб мехмонхоналардан бирнечтаси ҳақида ҳикоя қилмоқчимиз.\nAttrap’Rêves капсула-меҳмонхонаси – Франсия\nОчиқ табиат қўйнида дам олишни истасангиз Attrap’Rêves меҳмонхонаси сизучун! Меҳмонхона номерлари катта шиша қоплама билан ўралган. Меҳмонхона 2010-йилда қурилган.\nБатафсил Фикрлар: 5


Шавкат Мирзиёев BRICS саммитида нутқ сўзлайди\nШавкат Мирзиёев Си Цзиньпин таклифига биноан “БРИКС плюс” самитида иштирок этади.\nОнлайн шаклда ўтказиладиган тадбирда БРИКС гуруҳи мамлакатлари раҳбарлари, ҳамда Аргентина, Индонезия, Жазоир, Малайзия, Миср, Эрон, Қозоғистон раҳбарлари (жами 18та) ҳам иштирок этади.\nФорум давомида 2030 йилга қадар Барқарор ривожланиш масалалари кўриб чиқилади.\n“Энг аввало, “яшил” иқтисодиёт, юқори технологиялар, инновациялар, рақамлаштириш, транспорт ва логистика, гуманитар алмашинув соҳаларида амалий ҳамкорликни кенгайтиришга алоҳида эътибор қаратилади”, дейилади хабарда.\nМаълумот учун, янги “БРИКС плюс” формати БРИКС гуруҳига аъзо давлатларнинг бошқа етакчи ривожланаётган мамлакатлар билан ўзаро манфаатли ва кўп қиррали ҳамкорлигини йўлга қўйиш мақсадида ташкил этилган.\nКиритилди: 11:32 24.06.2022. Ўқилди: 2545 марта. Фикрлар сони: 5 та.


Хитой жануби-ғарбида юз берган тош кўчкиси оқибатида 5 киши ҳаётдан кўз юмди » Ўзбекистон янгиликлари – Zamin.uz\n23-04-2016 | 13:01\nZAMIN.UZ / Дунё / 23 Апрел 2016 года453\nХитойнинг Сичуань провинциясида юз берган бахтсиз ҳодиса 5 кишининг ҳаётига зомин бўлди. Хитой марказий телеканалининг хабар қилишича, тош кўчиши оқибатида 10 киши жабрланган.Фожеа Яань шаҳар округи Тяньцюань уездидаги шосседа содир бўлган. Хабарларга кўра, 4 та машина тошлар остида қолиб кетган.Жабрланганларнинг барчаси шифохонага етказилган. Автомобиль йўлида ҳаракат вақтинча тўхтатилган. Ҳодиса жойида қутқарувчилар йўлни тошлардан тозаламоқда.


Бир ўйин тарихи. Ўзбекистон – Нигерия 2:3 ёхуд Хиросимадаги чемпионликдан бир йил ўтиб / CHAMPIONAT.asia\n01:49"Рома" "Наполи"нинг икки футболчисини кузатиб бормоқда 1 01:28"Манчестер Юнайтед" таркибни кескин кучайтирмоқчи 1 01:05"Барселона" Дембелени трансферга қўяди 3 00:43"Бавария" кетма-кет 11 ўйинда ғалаба қозонди. Умумий ҳисоб – 36:7 1 00:24Пикфорд "Ливерпуль"га қарши дерби ҳақида: "Ўзимиз ва мухлислар учун уларни мағлуб этмоқчимиз" 1 00:02Де Лигт Роналду ва бошқа жамоадошлари ҳақида гапирди 1 23:40Бундеслига. "Боруссия" "Герта"ни кичик ҳисобда ютди 0 23:24"Барселона" Фатини 100 миллион еврога сотмади 7 23:03"Футбол ретро талқинда" (52-сон) 1 22:42"Боруссия" Торресни харид қилади 3 22:29"Пахтакор" машғулотларни Машариповсиз давом эттирмоқда 5 22:20Бундеслига. "Лейпциг" - "Падерборн" 1:1 2 22:19Бундеслига. "Байер" - "Бавария" 2:4 0 22:18Бундеслига. "Айнтрахт" - "Майнц" 0:2 0 22:15Украина чемпионати. "Шахтер" - "Десна" 3:2 0\nБир ўйин тарихи. Ўзбекистон – Нигерия 2:3 ёхуд Хиросимадаги чемпионликдан бир йил ўтиб\nТеглар : Ўзбекистон МТЖАфрикаНигерияМиржалол ҚосимовАндрей Фёдоров\nЎзбекистон миллий терма жамоаси халқаро майдондаги ягона расмий совринини 1994 йил Хиросимадаги Осиё ўйинларида қўлга киритганини яхши биласиз.\nЎшанда илк бор катта нуфузли турнирда қатнашган терма жамоамизни мураббийлар Рустам Акрамов ва Биродар Абдураимов шоҳсупа сари етаклай олганди. Бироқ, дебютдаги муваффақиятли натижадан маълум вақт ўтгач икки мутахассис бошқарув постини ўша пайтдаги футболимиз раҳбарларининг жамоага аралашуви сабаб тарк этишга мажбур бўлишганди. Бунга эса сабаблар бисёр. Аммо, ушбу истеъфо жамоа зарарига ишлаши табиий ҳол эди. Акрамовдан сўнг термани қабул қилиб олган Александр Иванков эса орада шунчаки бошқарувчи вазифасини бажарарди, холос. Унинг олдида аниқ мақсад ва бирон дастур бўлмаганди. 1995 йилнинг июнь ойида Малайзиядаги ўртоқлик мақомидаги «Мустақиллик Кубоги»да омадсиз қатнашган терма жамоамиз куз ойига келиб навбатдаги расмий учрашувда майдонга тушади. Бу Осиё ўйинларидан сўнг ўтказилиши кўзда тутилган навбатдаги учрашув ҳисобланарди. ОФК вакилларининг ёрдами билан жамоамиз ўша вақтда урфга айланган Афро-Осиё миллатлар кубогида жамоамиз қитъа номидан иштирок этади. Кичик турнирда Нигерия терма жамоасига қарши иккита ўйин бўлиб ўтди. Африка вакили таркибида Жорж Финди, Даниель Амокачи, Эммануэль Амунике каби кучли топ чемпионатларда ўйнайдиган футболчилар етарли даражада топиларди. Маҳорат бобида улар яққол устун эдилар. Шунинг учун мазкур беллашувда имкониятларимиз пасдек чамаланди. Лекин, бизникилар кимсан Осиё ўйинлари чемпиони саналарди.\nЎзбекистон терма жамоаси таркибида бир йил олдигига қараганда нисбатан катта ўзгаришлар кўришимиз мумкин. Дарвозага чизиғига Юрий Шейкин эмас балки, Олег Беляков ва ёш Павел Бугало таклиф этилди. Бугалонинг терма либосидаги биринчи ўйини шу йилларга тўғри келган. Шунингдек Дилмурод Назаров, Акмал Ҳошимов, Андрей Захаров кабилар термадан таклиф олганди. Африка футболидан бехабар бўлган жамоамизни қандай услубда ўйнаши кўпчиликни қизиқтирарди.\nШу сабабли «Пахтакор» марказий стадионига шу куни 56000дан ошиқ томошабин ташриф буюрганди. Чунки, терма жамоа узоқ вақтдан сўнг яна пойтахтимиздаги тарихий ўйингоҳга қайтганди. Баҳснинг 7-дақиқасида Беляков меҳмонлар футболчиси, «Нант» клуби аъзоси Сиасианинг зарбасини қайтара олмайди ва дарвозасидан биринчи тўпни олиб чиқади - 0:1. Нигерия термасида жисмонан доим ҳар қандай даврда жисмонан бақувват бўлган футболчилар ҳаракат қилиб келган. Барибир, баҳс давомида тажриба ўз сўзини айтаётганди. Азамат Абдураимовнинг Осиё ўйинларида Жанубий Корея дарвозасига урган голи ҳали эсдан чиқиб улугурмагани учун ҳужумчидан барча мухлислар гол кутарди. Иккинчи бўлимнинг 67-дақиқасида меҳмонлар навбатдаги голни уради, Виктор Икпебанинг кучли зарбаси дарвозамиз тўрини титратади - 0:2. Ўйинни ижобий натижа билан якунлаш учун қолган дақиқаларда футболчиларимиз мўъжиза кўрсатишлиги ёки лоақал дуранг қайд этишлиги талаб этиларди. Бунинг учун улар ўйинни ўз қўлларига олиши лозим эди.\n76-дақиқага келиб рақиб ўз жарима майдончаси яқинида Азамат Абдураимовни қўполлик билан тўхтатиб қолади. Стандарт вазиятдан эса Миржалол Қосимов моҳирона фойдаланади ва орадаги фарқни қисқартиради - 1:2. Унинг зарбасини нигериялик посбон Аллой Агу қайтаришга ожизлик қилганди. Қосимовнинг киритган умид голига Нванкво Кану жавоб қайтаради - 1:3. Ушбу футболчи терма жамоага Нидерландиянинг «Аякс» клубидан жалб қилинган, ўз жамоасининг етакчиларидан эди. Мазкур жамоа 90-йилларда Европада қудратли ва гранд жамоалардан бири бўлган. Бизникилар эса бундай даражадги жамоа билан терма миқёсида илк бор тўқнаш келаётганди. Бунгача эса фақат «Витесс» ва НЕК клублари билан ўйнаганди.\nБаҳсдаги ҳисоб аллақачон 1:3 кўринишига келганига қарамасдан футболчиларимиз умидсизликка тушишмайди. 84-дақиқада стандартлар устаси Миржалол Қосимовнинг бурчакдан узатиб берган тўпини ҳимоячимиз Андрей Фёдоров боши билан дарвозага йўллайди - 2:3. Уйда мағлубиятга учраган вакилларимиз Нигерия пойтахти Лагосдаги жавоб учрашувида жуда яхши ҳаракат қилиб ортга кичик 0:1 ҳисобидаги мағлубият билан қайтади. Якунда "энг яхши дарвозабон" деб иккинчи баҳсда муқаррар голлардан қутқариб қолган ва ўзини кўрсатган Павел Бугало эълон қилинди. Миржалол Қосимов "энг яхши ярим ҳимоячи" деб эътироф этилди.\n21.10.1995. «Пахтакор» марказий стадиони, 56200 томошабин.\nБош мураббий: Александр Иванков\nЗидан изидан... 3\n06 апр 11:11:16\nMTJmizni formasini ahvolini qarang, qopdek osilib yotipdi. Mamlakatimiz mustaqil bólganiga 30 yil bóldi, MTJmiz hali ham qopdek osilib yotadigan formalarda yuripdi!\n06 апр 12:28:22\nУЗБЕКИСТОН ТЕРМА ЖАМОАСИГА голлардан гулдаста хадя киламиз деб чучварани хом санашганлигини термамиз исботлаб куйишган эди, гарчи (кичик хисобда) маг'луб булишган булсада, ракибни уз уйида керагидан ортик асабийлашишга мажбур кила олишни уддалай олишган.\n06 апр 12:10:26\nБизни енг кучли составимиз мана шу йигитлар айникса Бугалодан бошлаб Шиквирингача уйнаган уйинларди согинади кунгил.С. Лебедев туп тепса ракиблар зирилаб турарди......шу спорт тв мана шу уйинларни берса бомайдими..узи мухлислари бир бунт кисак боларди очиги жонга тегди жч такрорий уйинлари.\n06 апр 11:37:03\nНигериянинг таркиби шунчаки дахшат эди. Уша пайтларда Европа терма жамоалари мураббийлари Тушида курса лабига учук тушадиган даражадаги таркибга эга эди Нигерия. Сайтдаги ёш авлод истаса, хар бир футболчини Википедияда курса, янаям ишонч хосил килади\n06 апр 11:23:29\nЯПОНИЯ ТЕРМАСИ ОСИЁ ЧЕМПИОНИ БУЛИБ ТУРИБ КУРКИБ УЙНАМАГАН ОФК ЭСА ТЕРМА ЖАМОАМИЗГА ИЛТИМОС КИЛГАН НИГЕРИЯ ТЕРМА ЖАМОАСИДАН УША ПАЙТДА ЕВРОПА ЖАМОАЛАРИ ХАМ КУРКИБ ТУРАРДИ ТОШКЕНТДАГИ УЙИНДА БЕЛЯКОВ АЙБИ БИЛАН ЮТКИЗГАНМИЗ СОБИК ИТТИФОК ФУТБОЛИДА ТОБЛАНГАН ЙИГИТЛАР ЭДИ УЗБЕК ФУТБОЛИДАГИ ЭНГ КУЧЛИ ТАРКИБ ЭДИ АДПШМАСАМ\n06 апр 11:14:14\nАна шу уйинни кургандим. Тошкентда утказилган уйиндаги голларда купрок дарвозабоннинг айби катта эди (Беляков). 2-уйинда Нигерияда булган уйинда Нигерия голлардан гулдаста ясаймиз деб тушганди. Аммо дарвозда Бугало ДАХШАТ турганди. 1-0 га ютказган булсада Узбекистон яхши уйнаганди Нигерияда\n06 апр 16:07:22\nЎйинни бевосита стадиондан кўргандим. Ташқарида 20 минг одам киролмай айланиб юрган у ёқдан бу ёққа. Ўйиндан кейин пахтакор метроси ёпилиб, харбийлар (автоматлар билан) Алишер Навоий метросигача мухлисларни кузатиб туришган. Ўйин зўр бўлган. Мен хам аслида ўз вақтида боришимга қарамай кўчада қолгандим. Хожатхона устидан тирмашиб чиқиб, милиционер акага ёлвориб ўтиб кетгандим. Кирганимда 0:1 эди. Стадион том маънода қайнаб ётганди. ОФК бу ўйинни японлардан олиб (1992 йилги осиё кубоги соҳиби) Ўзбекистонга берганди (94 йилги Осиё Ўйинлари ғолиби) Мана бу ерда ўйинни томоша қилиш мумкин + боссалариз кўпчилик кўриши мумкин\n13 апр 00:29:22\nСпонср булиб ЯНГИ кийим ОЛИБ беринг шунда\n13 апр 00:24:39\nБу расимлар умуман у ўйинга тугри кемайди бу расимлар бошқа\n06 апр 22:39:35\nRahmonoff фойдаланувчининг фикрига жавоб бериш\nБу уйинда 1 голни равшан бозоров урмаганмиди, нигерияни дарвозабони тепганда бозоровни оркасига тегиб кириб кетганди, Фёдоров биринчи голни ургани эсимда, ё ман адашдимми\nСиз айтаетган уйин БАА билан уйинда Бозоров урган. Миржалол пеналтидан хисобни очган, 1-тайм охирида Шухрат Максудов етиб олган ракиб уйинчисини тепиб кизил олиб чикиб термадан умрбодга хайрлашган уйин.\n06 апр 16:33:34\nСиз айтган голги Бозоров БАА билан уйинда урган\n06 апр 16:25:56\nМен ҳам шу ўйинни айнан стадионна жонли кўргандим, ҳақиқатан Беляков жуда ахмақона голлар ўтказиб юборганди. Агар Беляков эмас Бугало турганда Нигерияни ютардик. Шунчки улар бизни менсимаганди бу ўйинда яққол сезилганди, кейин эса 0-1 бу ҳам ёмон ҳисобмасди...\nАлбатта Бугало турганда яхшироқ натижа бўларди. Лекин Беляков ахмоқона тўп ўтқазмаган. 3 та голда хам отилса хам етолмаслигини билиб кузатиб қўя қолган. Реакцияси зўр бугало хам бу тўпларни қайтара олмаган бўларди. 3 та голда хам рақиб ўйинчиси бирга бир туриб қаршиликсиз зарба берган. Беляковда айб йўқ эди\n06 апр 16:12:32\nўша пайтда осилиб турадиган кийим керак бўлса форма кийиш мода бўлган. хозир бу мода эмас\n06 апр 16:10:04\nшуни видеоси борми?\nяпонларга рахмат. албатта бор\n06 апр 16:09:32\nбиринчи бўлиб қосимов хар доимгидай жаримадан тўп киритган. 2 голни хисоб 1:3 бўлиб турган пайт Фёдоров урган


Гвардиола: Месси ким билан сўз талашиб қолганини топа оласизми?\n10:59 / 05.11.2016\nАнглиянинг «Манчестер Сити» футбол клуби бош мураббийи Хосеп Гвардиола «шаҳарликлар» мураббийларидан бири Микел Артета ва ҳужумчи Лионел Месси ўртасида даҳанаки жанг бўлгани ҳақидаги хабарга ўз фикрини билдирди. Воқеа Чемпионлар лигасининг гуруҳ босқичи 4-тур «Барселона»га қарши ўйини танаффусида содир бўлган.\n«Мен Артета билан гаплашдим. Бундай бўлиши мумкин эмас. Чунки, у «Барселона» ва Мессини ҳам ёқтиради. Мен Микелни яхши биламан, у мен учратган инсонлар орасида энг яхшиларидан бири. Микелнинг яна бир ажойиб инсон – Лионел Месси билан тортишиб қолиши мумкин эмас.\nДастлаб Фернандиньо эди, энди Артета. Кутайликчи, эртага кимни айтишаркан. Кўрамиз, унинг кимлигини топа олишармикан», – дея Гвардиола сўзларидан иқтибос келтиради Goal нашри.\nАввал хабар берилганидек, Месси «Этиҳад — Сити оф Манчестер» стадиони кийиниш хонасида Микел Артета билан тортишиб қолган. The Independent нашрининг УЕФА матбуот хизматига таянган ҳолда ёзишича, Мессига чора кўрилмайди, чунки бу воқеа ўйин ҳакамининг ҳисоботига киритилмаган.\nБарселона Манчестер Сити Лионель Месси Пеп Гвардиола


Хитой АҚШни Тайванга қурол етказиб бериш режасидан зудлик билан воз кечишга чақирди\n14:32 / 09.07.2019\nХитой АҚШни “ягона Хитой” тамойилига амал қилишга ва Тайванга қурол етказиб бериш режасидан зудлик билан воз кечишга ҳамда орол билан ҳар қандай ҳарбий мулоқотларни тўхтатишга чақиради. Бу ҳақда Хитой ТИВ расмий вакили Гэн Шуан маълум қилди.\n"Тайвань Хитой ҳудудининг ажралмас қисми бўлиб қолади, Хитой ҳукумати ва халқининг давлат суверенитети ва ҳудудий яхлитлигини ҳимоя қилиш ҳамда ташқи аралашувларга қаршилик қилиш борасидаги қатъиятини менсимасликка ҳеч кимнинг ҳаққи йўқ", - деди Гэн Шуан.\nАввалроқ АҚШ давлат департаменти 108 та танк ҳамда тегишли қурилма – 14 та M88A1 зирҳланган таъмирлаш-эвакуация машинаси, 16 та шатакчи, 300 дан кўпроқ пулемёт ва 250 та Stinger мажмуасини сотишни маъқуллаган.\nТанкларнинг умумий қиймати 2 млрд долларга, зенит-ракета мажмуалариники эса 223 млн долларга баҳоланмоқда.\nТошкентда Хитой фуқаросига нисбатан талончилик содир этилди\nХитойда ўлатдан бир киши вафот этгандан кейин карантин киритилди


Ўзбекистон фуқаролари хориждан олиб келинмоқда | Musofir.ru\nЎзбекистон фуқаролари хориждан олиб келинмоқда\nПандемия шароитида фуқароларимизни ватанимизга қайтариш масалаларига алоҳида эътибор қаратилди. Юртимиз ҳар бир фуқаросининг хавфсизлигини таъминлаш, соғлигини сақлаш ҳамда ҳуқуқ-манфаатларини ҳимоя қилишга қаратилган ислоҳотларда жонбозлик кўрсатиб келмоқда.\nЎзбекистон фуқаролари ватанга қайтиб келишлари учун қулай шарт-шароитлар яратиш мақсадида Uzbekistan Airways авиакомпанияси томонидан Россия Федерацияси ҳамда дунёнинг кўплаб давлатларидан чартер қатновлар ташкил этилди. Чет эллардан 100 мингдан зиёд фуқароларимиз олиб келинди.\nҲозирги вақтда Москва, Санкт-Петербург, Ростов-Дондан Тошкентга учадиган рейсларга чипта харид қилиш имкони бор. Россия шаҳарларидан Ўзбекистонга парвоз қилиш фақат Ўзбекистон фуқароларига, ПЗР текширувидан ўтганлиги тўғрисидаги маълумотнома (қатнов жўнашидан олдин камида 72 соат амал қилувчи) тақдим этилган ҳолда рухсат берилади.\nШунингдек, Россиядан ватандошларни олиб келиш учун қўшимча поезд қатновлари белгиланди. Россия Федерацияси ҳудудидан Ўзбекистон фуқароларини олиб келиш учун 483/484-сонли поезднинг қўшимча қатновлари йўлга қўйилди. Поездлар Волгоград вилоятидаги “Волжский” станциясидан 15, 18, 22, 25, 28 октябрь кунлари, шунингдек, 1 ва 2 ноябрь кунлари соат 21:57да йўлга чиқади.\nЙўловчилар поезд чипталарни Россия ҳудудида фаолият юритадиган ҳар қандай темир йўл кассаларидан сотиб олиши мумкин. Чипталарни сотиб олишда Ўзбекистон фуқаролигини тасдиқловчи ҳужжат тақдим этилиши шарт. Бундан ташқари, «Россия темир йўллари» компаниясининг расмий веб-саҳифасида, шунингдек, «Россия темир йўллари йўловчилар учун» мобил иловасидан фойдаланган ҳолда чипталарни расмийлаштириш мумкин.\nЎзбекистоннинг Ростов-Дон шаҳридаги Бош консулхонасининг маълумотига кўра, 20 та вагондан иборат ҳар бир поезд таркиби 938 йўловчини ташишга мўлжалланган. Поездлар Россия ҳудуди бўйлаб қўшимча тўхтовларсиз ҳаракат қилади.\nМамлакатимизда олиб борилаётган соғлиқни сақлаш соҳасидаги ишлар фуқароларимизнинг соғлиги ва осойишталигига қаратилаётган юксаак эътибордан далолатдир.


Kutubxona - Qoʻchqor Norqobil. Bu yerlarda hayot boshqacha (hikoya) / Kiril\nSiz shu sahifadasiz: Qoʻchqor Norqobil. Bu yerlarda hayot boshqacha (hikoya) / Kiril\nМуаллифҚўчқор Норқобил Асар номиБу ерларда ҳаёт бошқача (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Қўчқор Норқобил  Услуб - Наср Шакл - Ҳикоялар Ёзув - Кирил\nТилЎзб Ҳажм40KBБезатишUzgen (admin@kutubxona.com) Қўшилган2013/07/02 Манбаhttp://www.ziyouz.com/index...\nНашр белгилари«Ёшлик» журналининг 2012 йил 10-сонидан олиндиiPad асбоблари\nБу ерларда ҳаёт бошқача (ҳикоя)\nLotin yozuvda Қўчқор Норқобил\nИгнага ип ўтказолмай қолганига анча бўлди. Кўз қурғур хиралашган. Ёш ҳам саксонга сабоқ бериб турибди. Лекин ўзи анча тетик. Овозини айтмайсиз, гулдурайди – гапни замбаракнинг ўқига боғлаб отади, тушган жойини ўпириб кетади. Қишлоқда катта-кичик уни Гулдурак момо дейди. Ўзиям ўрганиб кетган...\n«Гулдурак момо, бизникига бораркансиз, энам ўрмак тўқишга айтди...»\n«Гулдурак момо, гартаккина қатиқ бериб туринг...»\n«Гулдуяк момо, тухум бейинг, товуғимиз куйк бўпти».\nМомо хасис эмас, ким нима сўраб келса беради, ким қаерга айца боради, айниқса, бола-бақрани жини суяди, лекин уйидан чиқараётиб уларни ўқлаб жўнатади:\n«Ма, ўлай сенга, супрақоқди-ей, ма ол, буни киссангга сол. Қурт егинг келса, келавер, бераман... Энангга бориб айт, момом келаркан, ўмганига от тепгандаям келаркан, лекин сиз ўтган ҳафта момом кигиз қилганда бормаган экансиз. Белингиз белангимиди, дейсан. Қани қайтар-чи...»\nБола қизариниб-сизариниб кампирнинг гапини қайтаради. Бир қўли чўнтакда, қуртларни ушлаб-ушлаб кўради. Бошқа бир куни: «Ке, болам. Бу йил ҳам сигиринг қисир қолди-ма? Майли, ана, сигирни уйингга олиб бориб бойлаб қўй. Отангга айт, йил ўн икки ой Йўлчининг магазинини бойланган итдай қўриб, шишага кириб ораққа чўмилмасдан бир ойгина инсофга кирса, сенларга бир соғин сигир олиб беради...»\nКампир бир корсан косадаги қатиқни мишиқининг қўлига тутади.\n«Бирор нарса керак бўлса кептур».\nКампир шугиналарнинг келиб-кетишидан хурсанд бўлади, гапирган гаплари эса шу... бир гапи-да. Гулдуракда, гулдурак. Феъли-рўй!\n«Ўзиям зерикиб ўтурувдим. Киравер. Салиманинг қоратойлоғимисан... Кир. Нимага мунча тимирскиланасан?.. Чиқ супага. Ма, ғилминди, е. Ҳозиргилар ғилминдини қаерданам билади... О, болам, ол!.. Яхшимикан? Бўйинг шадороздай бўп тебранасан-а? Биламиқ, юпқа нима, гарчиш, ширгуруч нима, тўрта, қайла, кўчаош нима – билмай ўсаётгандан сўнг шундай бўлади-да. Энанг тенгиларнинг ҳаммаси қилтанглайди, қирққа кириб-кирмай кўтарам бўп қолган... Икки бола туғиб-туғмай ув-увлайди, ўрни ўриб, қирни қирадиган пайти, гўр бўлама, ўзимизди эски овқатларни қилишни бўйни ёр бермайди, буларинг ор билишадими-ей, бекор гап, эринади, билгани пиёва, шулдир шўрпа... Қозонда мойни жириллатганим ҳисоб дейди...»\nБола кампирнинг сўзларини илғаб-илғамай чақа сариёғ ва сутдан тайёрланган лаззатли «перашка»ни паққос тушираверади. Учинчисини еб тугатгач ҳансираб қолади.\n«Момо, мен кетдим».\nКампир тўнтарма катта саватни кўтариб тухум тўла елим косани болага узатади. «Ма, энангга айт, тухумни тоқ бостирсин, йўқосам, жўжа чиқмайди, энанг шуниям билмайди-ёв».\n«Тухумлар жуфт чиқса-чи, момо?»\n«Биттасини отангга қовуриб берсин...» – узиб олади кампир. «Ҳа, айтмоқчи, энангга айт, товуқларниям уволи бор экан, деб қўй. Ҳеч бўлмаса шу гапимни тушунтир...»\nГулдурак момо супада гум-гурсдай бўлиб урчуқ йигираяпти. Ўтиришини кўринг. Урчуқ эмас чархи дунни айлантираяпти гўё. Сўл қўл ҳавода, ипни тутган, ўнг қўл билан эса ип туташган урчуқни шипиллатиб айлантириб юборадики, бу кескин ҳаракат гўё чавандознинг қилич сермашидаги оний ҳолатга ўхшаб кетади. Раҳим бово катта дарвозанинг очиқ «бола эшиги»дан кирди-да, кампирига бир пас сер солиб турди. Кампир сезди. Ишини тўхтатиб чолига илкис қаради. Чол ўзича қовоқ уйди. Шунчаки бостирма томон юрди. Ҳовлида қиладиган ишнинг тайини бўлмаса ҳам унга-бунга уринмоққа шайланди. Ишқилиб кампир эрталабки гапни қўзғамаса бўлди.\n– Келдингизми? Қачон бораман деяпсиз?\nЧол ортидан қамчи егандай бир чайқалиб тўхтади: «Оббо, яна бошлади!»\n– Қаерга? Нима деяпсан?\nМомо энди гулдуради:\n– Талмовсираб тол кесасиз-а? Шундаям ота бўладими-я? Шу болани агарам бир жойдан орттириб келган бўлсамам, шу бола чиппа-чиниминан ўгай бўлсаям, бир бориб кўрай демайсиз-а. Ё шу бола чиниминан ўгайма-а? Отаям шундай бўлама?!\n– Телпонда гаплашиб турибмиз-ку.\nЧол чўнтагидан уяли телефонни олиб кампирига кўрсатди, кўрсатмаса гапига ишонмайдигандай.\n– Кенжангиз шу зормотоҳди қайси гўрданам обберди сизга. Телпон қулоқ бўлар, икки кўз бўлолмайди, кўнгил бўлолмайди, меҳр бўлолмайди. Одамни одамдан узоқлаштираркан...\nКампирнинг тилидаги тугун ечилди. Чол бундай пайтда унга бас келолмайди. Гумбур-гумбур гап билан уради. Эшитади энди эшитадиганини. Лекин жим турсаям бўлмайди.\n– Ҳозир боғда иш қайнаган пайт. Қараб турмасам, бола-чақа узумни ташиб кетади. Мол-ҳолга ким қарайди?\n– Баҳона қиманг. Ўртанчингиз бор! Қарайди. Xотини ҳам орбонглаб не қиларини билмай ухлагани ухлаган. Қишлоқда узум итирқини. Бола бақрага берсангизам олмайди. Ўзингизга бир гап бўган. Уй билан боғ орасида оталак-куталаксиз. Мол-ҳол, қўй-қўзига ҳам қирғин келсин... Итга тиним бор, қушга тиним бор, сизга тиним йўқ, биз ўлсак бошимизда мол-ҳолингиз, қўй-қўзингиз уввос солса не ажаб?!\nЧолникиям тутади. Қўлидаги ўроқни томорқага ирғитади. Лекин кампирига ҳеч нима деёлмайди. Ғудранади, «Уккағор бахшининг қизи...» Даҳлизга қараб юради. Токчадаги челакдан чўмичда сув олиб ичади. Кампир юмшайди:\n– Ҳой, совуқ сув ичманг, қодоғингиз тош қотади, чой ичинг, иссиқ чой бор! Тумшаймасдан келинг энди буёққа!\nБиз тавба қилдик дейлик, лекин чолга тақдир чизиғини кампири чизиб қўйгандай туюлаверади, ҳой тилимизнинг куфурини ел олсину, лекин айни чоғ чолнинг ўзи шундай ўйлади: «Энағарди қизи эллик йилдан ошди, йўлимни чизиб беради, чизиғимдан чиқма дейди... Энди бўлди, ўзимнинг билганимни қиламан! Ўғлимникига оёғим тортмай турибди, кейин бораман. Кейин ҳам хоҳласам бораман, хоҳламасам йўқ!»\nЧол қатъийлашди. Оқ аралаш ўсиқ қошини чимириб, пешонаси тиришиб хотинига ботиқ нигоҳлари билан ёвқараш қилди, қаердан пайдо бўлди, ёноқ суяклари бўртган озғин ва кичик кулча юзида қаҳр ўти алангалади. Оқарган сийрак, эчки соқолини озғин ва чайир қўлининг титроқли бармоқлари билан силагандай бўлди. Узоқдан қараган одам чол сўл қўли билан юзига фотиҳа тортаётибдими деб ўйларди. Кампирга ҳам шундай туюлди.\n– Бовоси, келинг, чой-пой ичиб олинг. Келинг. Майли, бормасангиз бормабсиз...\nКампирнинг туйқус майин тортгани чолни эсанкиратиб қўйди. Қулоқларига ишонмади. Анграйиб қараб турди, меники тоқ, сизники жуфт – сизники маъқул, деб бировга, айниқса, чолига осонликча ён босиб қўявериш кампир учун жон таслим қилиш билан баравар эди. Шундай бўлгач, чол анграймай ким анграйсин.\nЧолнинг қалбида ойда-йилда бир қўзғалиб қоладиган тўполоннинг тошқини кампирнинг бир оғиз илиқ гапи туфайли босилди-қолди. Супага чиқиб кампирининг ёнига келиб ўтирди. Кампир устига сочиқ ёпилган сирли идишнинг қопқоғини очиб чинни косага ширгуруч солиб узатди. Чол кампирга кўз остидан сер солди: йўқ, аврамаяпти, эллик йилдан бери билади, бунга авраб-алдаш бегона, шартта заҳрини сочиб, чақади- қўяди.\n«Уккағор бахшининг қизи-ей... Ажинаси отланиб қолса дунёни чирпирак қилади-я. Гулдурамай ўлгурнинг гаплари чин, ўзимам бола-чақамга ҳам ёпишавермайман. Шундайчакин бўлсам нима қилай? Уккағорнинг қизи сизни элга қўшаман деб бўларимча бўлдим, кесакдан ўт чиқди, тошга тил битди, сиз эсам диму дирс бўлиб ўтдингиз. Сиз билан ўтган эсизгина умрим-а, сизга одам иси ёқмайди, деб ёзғираверади. Бу гаплариям чин. Лекин одам иси ёқмаган билан сенинг исинг ёқади, Тошбуви».\nЧол ўзича илжайиб қўйди-да, бўшаган косани кампирига узатди:\n– Яна ярим коса бер.\nКампирнинг чеҳраси ҳам гул очди:\n– Зўрлик қилмасмикан, мана, чойдан ичволинг.\nЧол яна илжайди:\n– Беравер! Зўрлик қилса йўлини топамиз.\nЧол бу косаниям кўрмагандай қилди.\nШиргуруч – сутда пишган гуручбўтқада эриган сариёғ юқи чолнинг сийрак соқолида ялтираб турарди.\n– Бовоси, соқолингизни артволинг... Ҳалиям ёш болага ўхшайсиз. Ким билсин, одам кексайгач, аллахиёл бўлиб қоларкан, – кампир жуда оҳиста, овоз қўймай, майингина гапирди. Чол унинг юзига разм солди. Ёноқларида икки томчи ёш сизибди. Қаршисида Гулдурак кампир эмас, бир бурдагина мумсик, бир муштипар турибди. Ичидан нимадир узилгандай, бошидаги сийрак соч толалари ўрнига бесаноқ игналар санчилгандай бўлди, сесканиб кетди чол:\n– Ие, Тошбуви, сенга нима бўлди?\nКампир уф тортди.\n– Ўзим шундай, бовоси, ўзим шундай.\nГулдураган овоз ўрнида синиқ ва ўксик иҳроқ. Кенгашда хоннинг хотинидай бўп ўтирадиган кампирнинг доғули симмати-сайидан урвоқча йўқ. Чолнинг эти увишди:\n– Сенга нима бўлаяпти?\n– Гапимни эшитинг, бовоси. Гапимни эшитинг. Уф-уф... Бовоси, ҳеч сезяпсизми, зеҳнимча болаларимиздан узоқлашиб бораётгандаймиз.\n– Ундайчакин гапни қўй, Тошбуви. – Чолнинг ҳам овози қалтираб чиқди. – Шу каттамизникига борганимиз бўлсин, бугуноқ йўлга тушамиз.\nКампир энди ўзини тутолмади. Ҳиқиллаб йиғлай бошлади. Кўз ёши ёноғини шўриш этди.\n– Борасизми, бормайсизми, ўзингиз биласиз. Мен буни айтмаяпман, бовоси, болалар бизданми, биз болаларданми узилиб боряпмиз. Бир бизамас, бошқа тенгқурларимиз ҳам шундайга ўхшайди... Шундан қўрқишимиз керак, бовоси, шунга йиғлашимиз керак, бовоси...\n– Деганим, демаганимма? Беш болани кўкайимиз қуриб, кўк томиримиз чириб катта қилдик, қиз энди майли, бировга аталган омонат, жойини топди – кетди. Тақдири имдод – азалий одат бу. Бахтли бўлишсин. Ойда-йилда бир келади, кўриб сув ичган дарахтдай яшнаймиз. Уч ул-чи, уч ул! Уллар ҳам ҳар жойга сочилди, насибаси экан, омон-есон юришсин! Кенжамизни кўрмайсизма, иши Шерободга овушганакан, уям келиндиям олди-кетди, нима деймиз, давлатнинг иши. Неварамди эсласам, юрагимнинг суви оқиб кетаяпти, бовоси. Бир томирим чирт узилгандай, ҳоли-мадорим қурияпти. Сиз эркак кишисиз, сиз буни билмайсиз, бовоси. Уч боламни тупроққа қўйганимда, уч болам ерни тўйдирганида куйиб кул бўлганман, бовоси. Ўшандаёқ томирларим чириб бўлган, бовоси. Менинг қуруқ савлатим қолган, қуруқ говорам қолган, бовоси. Гапирганимда мен гапирмайман, гулдураган овоз отамнинг овози. Отамдан қолган бир ҳовуч нур гапиртиради, бовоси. Бахшининг қизи бўлмай мен ўлай, яхшининг қизи бўлмай мен ўлай... Увв-ей...\nКампир уввос тортиб йиғлаб юборди. Чол ўрнидан туриб эсдан оққан сиёқда супани айланиб гандираклаб юра бошлади.\n– Қўй энди, бас қил, Тош... Ўзингди бос, Тош...\nЧол ҳансираган алфозда даҳлизга кирди. Чўмичда сув опкелиб кампирнинг юзига сепди. Кампир бир тўлғаниб ҳардамхаёл қиёфада жимиб қолди. Кўзини дастурхондан узмай иҳради.\n– Катта улимизнинг қишлоққа доримаганига беш йилдан ошди, – кампир ўзига-ўзи ингради. – Ҳамсоя-овул ўғлингиз катта одам, келишга вақти бўлмаса керак-да, – дейди, – лекин мени юпатиш учун айтишади, буни биламан. Ўтирик гапираман, улим ўтган куни кеп кетди, иши кўп-да, иш кўп, ҳар икки-уч ойда кеп- кетиб турибди, дейман. Сиз эсам, телпонда гаплашиб турибмиз-ку деб овунасиз. Кеча, момо, улингиз телевизорда чиқаяпти деб Сулув ҳамсоянинг қизи чопиб кириб келди. Сиз боғда эдингиз. Телевизорни қўйдим. Маъноли гапларди гапираётувди, қирилиб кетгур чироқ ҳам ўчиб қолди. Эрталабгача ухламай чиқдим. Тонг саҳарда ўртанчангиз келди. Эна, икки болангиз ҳам катта одам бўп кетган, мен ўзим рўзғоримни бир амаллаяпман, бирови ёрдам берай демайди, дейди. Бовоси, шу боғ ўлгурди ҳам, қўрадаги ҳамма қўй-қўзи-ю, оғилдаги новвосниям, сигирдиям берайлик шунга. Сизминан менга мол-ҳол, дала-боғ, дову дасканинг нима кераги бор. Қутулайик, қўяйлик. Елкамизга кўч-кўрон ортиб нимаям қиламиз?\nЧол бир сапчиб тушди:\n– Нима, ўртанчанг шундай дедими? Ўзи сўрадими?\n– Сўрамади. Бундай гапдиям айтмади. Лекин мен кўзидан билдим. Кўзидагини уқдим, бовоси.\nЧол бош эгди. Дастурхон четини титроқ қўлларининг озғин бармоқлари билан ожизгина ушлаб титкилай бошлади. Ранг-рўйи оқариб, ҳансираётган кампирига қарши боришга юраги дов бермади.\n– Майли, сен айтгандай бўлади. Ўртанчангни чақир, кечқурун келсин. Қўйга ҳам, молга ҳам, боққа ҳам эгалик қилсин. Эртага эрталаб йўлга чиқамиз. Каттангни бориб кўриб келамиз.\nЭнди гапни «катта»никидан эшитинг.\nСаҳармардонда Деновдан чиққан поезд Тошкент вокзалига етиб келди. Чол-кампирни тўнғич ўғилнинг шофёри қарши олди. Алламбало уловга ўтирғизди. Машина «катта»никига равона бўлди. Кампир хурсанд. Учиб кетаяпти дейсиз гўё. Чоли тушмагурнинг сир бой бермагани билан димоғи чоғ. Машинанинг юмшоқ орқа ўриндиғида ястанган икки дуогўйнинг айни дам кўнглида соғинчми, севинчми туйғулари нечоғли кўпириб тошгани уларнинг ўзи ва биргина Яратганга аён.\nМашина шаҳар четида, суви тип-тиниқ, зилол, ҳайқириб оқаётган дарё ёнидаги яйраб-яшнаган мевали боғ адоғига етганда сўлга йўл солди. Очиқ даҳани кесиб ўтиши ҳамоно чор тарафда қад ростлаган қасрмонанд кўп қаватли уйлар оралаб кетди.\n«Шаҳарнинг қишлоғи шу бўлса керак» – ўйлади чол. У умрида бундай салобатли иморатларни кўрмаган эди. Ву-йй буларнинг томларини-чи, шифермас, товланади-я, товланади, яна уларни ҳар хил рангга бўяшибдиям. Бундайча фасон-истилда қуришгани-чи, қиррали, қиррасиз, учбурчак, тўртбурчак томлар.\nМашина мовийга бўялган, тепасига қизил қалпоқ монанд устама ўрнатилган, баланд девор билан ўралган дабдабали қаср ёнида тўхтади. Машинадан тушишди. Ҳайдовчи девордан икки қулоч баланд келадиган қалин зирҳ, улкан кулранг дарвоза биқинидаги оқ тугмачани босди. Чол-кампир анграйиб туришибди. Яна босди. Анча вақтдан сўнг тарақ-туруқ эшитилиб, дарбозанинг кичик эшиги очилди. Кўз-қовоғи шишинқираб, оқ оралаган сочи тўзғин, майкачан, тиззаиштон кийиб олган ўғли Турдиқулни кўришди. Кампир шу заҳоти ўғлига тармашиб, уни юз-кўзидан ўпа кетди, чол илжайибгина турибди.\n– Вой болам-а. Турди жоним-а! Бўйингдан айланай болам. Соғ-омонмисан, тани-жонинг совма, эсон-омонгинамисан, айланайин болам...\n– Яхшиман, ўзингиз яхшимисиз, келинглар. Келинг... Эй, ота, яхши келдингизми? Келинг, келинг.\nЎғил билан отаям бағирлашди. Турдиқул уларни икки чети анвойи гуллар билан безанган қизғиштус керамика ётқизилган йўлак бўйлаб баланд иморат томон бошлади. Чолу кампирнинг тугун-тақасини кўтарган ҳайдовчи уларнинг ортидан эргашди. Кампир мағрур, чол атрофга олазарак боқади. Ўзиям ҳовлимисан ҳовли экан. Кенг-мўл. Бутун ҳовли сатҳига ям-яшил чим ётқизилган. Яшил майдоннинг қоқ ўртасида шарқираб фаввора отилаяпти, теварагида турли-туман гуллар барқ урган.\nБерироқда мармар ҳовуз. Суви килкиллаб турибди. Унинг ёнида усти чиройли, рангли елимбўз билан ёпилган войишайвон. Оқ, кўк, қизил рангли пластмасса стол-стуллар ўрнатилган. Чимсатҳ охиридаги девор ёнида қаторасига одам бўйидан баланд қилиб ўрнатилган қалпоқчироқ ёриткичлар. Кечаси ёқишган шекилли, ҳали ўчиришмабди, қаторасига ёниб турибди. Йўлак четида ҳам ана шундай оққа бўялган темиртўсин ёриткичлар ёғду сочади. Баланд иморатга етмаси, сўл томонда эса ёғочдан ясалган икки қаватли нақшинкор сўри. Сўрининг ҳам томи бор. Унинг ҳам томи бўялган.\n– Ҳозир... Ҳозир. Бир минут. Келинингиз ухлаётувди. Уйғонади ҳозир. Рисол! Рисолат! Меҳмон келди...\nУлар қора тус ойна билан тўсилган бош-оёқ ойнаванд иморат олдидаги ҳалиги икки қаватли сўрининг биринчи қаватига чиқишди. Ўғил иморат зинасидан кўтарилиб уйга кириб кетди.\n«Шаҳарда кеч уйғонишаркан», – ўйлади ота.\n«Отали олти, энали етти тўйди, булар ухлашаяпти», кўнглидан ўтқазди эна.\nИморатнинг ойна эшиги очилиб келин чиқди. Садағанг кетай буям шу аҳволда – тизза иштонда. Майкаси ҳар ҳолда эриникидан бир нави. Ҳа майли, майдалашмайлик, бировнинг эгнидаги илвасин билан нима ишимиз бор. Фақат кампирнинг кўзи билан ер чизгани, чолнинг уёқ-буёққа аланглаб нигоҳ опқочганини айтиб ўцак кифоя.\nКелин ҳол-аҳвол сўрашиб дастурхон тузаш учун ичкари кириб кетди. Xудо кўнглига солдими, бу гал эгнига халат ташлаб чиқди. Бир пасда хонтахта усти ноз-неъматга тўлди. Келин бир лаган қовурдоқ опкелди. Дастурхон атрофида ўғил қишлоқдаги қариндош-уруғ, хеш-ақрабони сўраб-суриштирди. Келин мулойимгина бўлиб чой узатиб, қайнона-қайнотани егуликка ундаб ўтирди.\n– Болаларинг кўринмайди, болам? – Невараларининг уйдан чиқишини сабрсизлик билан ичикиб кутиб турган кампир ўғлига юзланди.\n– Наргиз Германияда. Бекзод лагерга кетган. – Ўғил қуруққина жавоб қилди.\n– Аттанг... – чол иҳраниб қўйди.\n– Кампир чолига қараб жовдиради.\n– Майли, илоҳим омон бўлишсин, – деди кампир ичи зил кетиб.\n– Яхши бўлди келганларингиз. Биз ҳам зерикиб ўтиргандик, – келин мулозамат қилди.\n– Болалар келгач, ҳаммамиз жам бўлиб қишлоққа ўзимиз бормоқчи эдик, – ўғил гапни улаб юборди.\n– Яхши, яхши, – деди чол.\n– Болам, Чори бованг, Сарви холанг ҳам ўтди. Тожи тоғанг ўсал бўлиб ётибди, дарди оғир, – деди кампир, – қишлоққа бориб туринглар, болам...\n– Ҳовли-жойинг кенг-кенгиш экан, буни қара-я, кинодагидай, – орага тушди чол кампирни чалғитмоқ, суҳбат ровишини бошқа ёққа бурмоқ учун.\n– Ҳа энди, ота, ҳовли-да бу, ҳовли!\n– Болам, Xуррам тоғангнинг ўғли шу ерда экан, баннисада дейишди, бир бориб кўриб қўйсанг яхши бўларди. Ўтган кун ўпкалагандай бўлди, жиянга тилпон қилдим, яхши гаплашмади, деди-ёв менимча...\n– Иш кўп-да, ишим кўп... Майли, бораман, – ўғил ланжланди.\n– Ойи, дада, овқатга қаранглар... Қани, манави салатдан олинглар, – келин ўсмоқчилади.\n– Ҳовли яхшиякан, – кампири яна бир нимани гапириб юбормаслиги учун эзмаланди чол, – анави арчаларинг яхши ўсибди, анавилар нима, оқтеракка ўхшайди?\n– Булар берёза ота, берёза.\n– Тузук, тузук. Олма-полма, гилос-пилос экмабсан-да, ҳа майли, ҳар жойнинг ўз русуми бор... Болам энди мен турай, таҳорат олай-да, намозимни ўқиб, ҳовлингди бир айланай.\nЧол кампирига маънили қараб, ҳар нарсани вайсайверма, дегандай қилиб ўрнидан турди. Ўғил отани ҳовли адоғидаги ҳаммомга бошлади.\n– Ойи, жой қилиб берайми? Бир оз дамингизни оласизми?\n– Майли, келин, майли, шундай қилинг, болам.\nҲувиллаган ҳовлида бир куннинг ўтишиям чўзилиб кетди. Айниқса, чол чимсатҳ охирида қатор гуркираб ўсган арчалар ортида кўринмай турган панжарали қўрада айиқданам катта, калласи қўра эшигига зўрға сиғадиган ит сақланаётганига кўзи тушиб орқаси тутди:\n– Бунинг девдан тарқаганми? – деди ўғлига.\n– Ҳа, энди, Бекзодингиз қизиқади-да, ота!\n– Шундай ажойиб қўрага тўртта қўзини ташлаб қўйсанг, ҳовлингга файз кирарди ўғлим, боланг ҳам овунарди, мол-ҳолга меҳр қўярди. Бунинг ўрнига новвос боқсанг ҳам бинойи эди... болаларинг ҳам бекор юрмайди, ит боқаяпти деган гап қайда-ю, уйида мол- ҳоли билан андармон деган гап қаёқда.\n– Болам ит боқмайди, ота, – ўғил зарда қилди.\n– Манави нима?.. Шунга қизиққан жони молга қизиқсин, дейман-да, – чол қўлини пахса қилиб қўрани кўрсатди.\n– Итни итбоқар боқади. Итбоқаримиз бор.\nОта ўғлига ажабсиниб қаради. Бош чайқаб қаҳрли илжайди.\n– Бу сенга нима каромат кўрсатади?\n– Кечаси уй-жойни қўриқлайди. Бу ер шаҳар, ота!\nЧол итга ўқрайиб қаради. Ит тағин ириллади.\n...Оқшом чўкди. Чолу кампир ҳалиги сўрида чой ичишаяпти. Келин елимичакда ҳовлига шариллатиб сув сепаяпти. Эшик жиринглади. Рисолат қўлидагини ташлаб эшикни очди. Қотмадан келган, паст бўйли киши икки қўлида челак кўтариб девор бўйлаб итхонага қараб юрди. «Итга овқат опкелаяпти. Итбоқари шу экан», кўнглидан ўтказди чол. Итбоқарнинг изидан эрталабки ҳайдовчи кирди. Ҳаммом томонга юриб иккита одам бўйи хода топиб чимсатҳ чеккасига қоқди. Улар орасига оқбўз тортиб, мармар ҳовуз ҳамда чолу кампир ўтирган сўри орасини тўсди. Сўнг кўча эшик ортидаги машина ўриндиғидан иккита қути олиб келди-да, ҳовуз четидаги столга қўйди. Усти ёпиқ войиш остидаги столлар устига турли хил ичимлик, шишаларни териб мева-чева билан безатди. Чолу кампир ажабсиниб қараб қўйишди.\n– Бугун меҳмон келадиган кун экан, ойи, дада. Яна меҳмонлар келишаяпти. Машҳур актёр хотини билан келаяпти. Борамиз дейишди, йўқ деёлмадик, – келин тил учида сипойилик қилди.\n– Меҳмонга келма, деб бўларканми, меҳмон келгани яхши. Меҳмони кўп уйнинг ризқиям мўл бўлади, айланай, – кампир келинга рўйхушлик берган бўлди. Арча тагида кабоб қўра тозалаётган ўғил ота-онасига бир разм солиб қўйди. Чол яна илжайди. «Дову дастгангдан ўргилай, улим...»\nЧинданам телевизордан тушмайдиган машҳур актёр хотини билан ҳовли ўртасига кириб келганда Рисолат югургилаб уларга пешвоз чиқди. Актёр Рисолат билан чўлпиллатиб ўпишиб кўришди. Xотини ҳам шундай қилди, ўғил Турдиқул ҳам бундай русумни канда қилмади, бир-бири билан юзўпишди қилишгач, ўғил меҳмонларга сўрида ўрнидан тик турган ота-онасини таништирган бўлди. Сўнг меҳмонларни етаклаб, бўзнинг ортига олиб ўтди. Чолу кампир ҳайрату ажабсиниш билан бир-бирига маъноли қараб чўк тушдилар. Бўз ортида гангур-гунгур, қийқириқ бошланди. Сув шалоплади. Қадаҳлар жаранги эшитилди, кулган ким, қийқирган ким...\n– Бу ерларда ҳаёт бошқача экан, бовоси, – деди кампир.\n– Бошқача. Ҳамма нарса бошқача, – деди чол ҳам илжайиб.\n– Xўш, энди нима қиламиз, бовоси?\n– Эрталаб тонгда кетамиз. Ё, қоласанми?\n– Сизники маъқул. Сиз нима десангиз шу! Бу гал сизники жуфт бўлди, бовоси.\nКампир бир нуқтага кўз қадаб жимиб қолди. У қароғида айланаётган кўз ёшларини чоли кўришини истамасди. Чол юзини тескари бурди. Кампир енги билан ёшли нигоҳини артди.\n«Бўздевор» ортидаги мармар ҳовуз суви яна шалоплади. Аёллар қийқиришди. Итбоқар калласи қозондай, қоп-қора эшакдай итни ҳарсиллатиб етаклаб чиқди, бир қўлида итнинг занжири, бир қўлида яримлаган ароқ шишаси. Ит сўрига бир қараб ириллаб қўйди-да ҳаммом томон гандираклаб бораётган итбоқарнинг ортидан лўкиллаб эргашди.\nОрадан чорак соат вақт ўтар-ўтмас чол таҳорат олиш учун ҳаммом сари илдамлади. Елим офтобада сув олиб девор бўйлаб юриб арчалар ёнида чўнқайган чол орқасидан алланима гувиллаб учиб келаётганини ҳис қилди-да, туйқус ўгирилди, ўзи томон шамол тезлигида жон-жаҳди билан отилаётган улкан итни кўрди. Миясида чақмоқ чаққандай бўлди. Баҳайбат ит унга зарбу забтда урилиб танасини тилка-тилкалаб ташлаши оний ҳолатда шууридан кечиб оёқ-қўли увишиб бақрайиб қолди. Шу тобда... шу тобда осмон гумбурлаб, ер силкингандай бўлди – борлиқни сўрида сапчиб туриб кетган Гулдурак кампирнинг гулдураган овози тутди:\nИт таққа тўхтади. Бир айланди-да, ғингшиб ортига қайтди. Мармар ҳовуз бўйидагилар тахтадай бўлиб қотиб туришарди.\nДунё бехабар итбоқар эса мук тушган кўйи ҳаммом деворига суяниб хуррак отарди.\n"http://www.kutubxona.com/wiki/index.php?title=Qoʻchqor_Norqobil._Bu_yerlarda_hayot_boshqacha_(hikoya)_/_Kiril&oldid=11480" dan olindi\nTurkumlarAsarlarOʻzbek mustaqillik adabiyotiMilliy adabiyotQoʻchqor NorqobilNasrHikoyalar\tAdabiy Shakllar


Клопп “Барса”нинг 100 миллион евролик вундеркиндига харидор\n13 сентябрь, 2021, 11:00\nТеглар:Юрген Клопп | Барселона\nЗўр футболчининг харидори кўп...\n“Ливерпуль” таркибни кучайтириш мақсадида келаси ёзда катта трансферларни амалга оширишни мўлжаллаяптти.\nЖамоа бош мураббийи Юрген Клопп у қўллайдиган тактика мос келадиган футболчилар қаторида “Барселона” вакили Педри ҳам таклиф қилмоқчи.\nАйни пайтда ливерпуллик скаутлар 18 ёшли ярим ҳимоячининг ўйинини изчил кутишда давом этмоқда. Таъкидлаш жоизки, каталонияликлар футболчининг шартномасида уни олмоқчи бўлган клублар 100 миллион евро тўлаши кераклигини белгилаб қўйган.\nПедри 2020 йили “Лас-Пальмас”дан 20 миллион евро эвазига “Барселона”га ўтганидан кейин унинг ўйини очилиб кетди. У “Барселона” асосий таркибидан муқим жой олиш билан бирга Испания терма жамоасига ҳам мунтазам таклиф қилина бошлади.\n“Ливерпуль”нинг супертрансфери ўхшамади


ЎзА - САХОВАТ ВА КЎМАК: эзгуликнинг қаноти бор...\nСАХОВАТ ВА КЎМАК: эзгуликнинг қаноти бор...\nЮртимизда ҳамиша ўзаро меҳр-оқибат, саховат, мурувватлиликни кенг тарғиб этиш, азалий қадриятларимизни эъзозлаш каби халқимизга хос эзгу фазилатлар улуғланиб келинган. Эҳтиёжманд кишиларни ҳар томонлама қўллаб-қувватлаш, оила ва маҳаллаларда меҳр-оқибат муҳитини мустаҳкамлаш, ёши улуғ инсонларга ғамхўрлик кўрсатишга алоҳида эътибор қаратилган. Бугунги кунда ҳам бу каби эзгу ишлар давом этмоқда.\nАйни кунларда Президентимиз томонидан халқимизнинг тарихий ва маънавий қадриятларини, меҳр-саховат, оқибат ва ҳиммат каби юксак фазилатларини инобатга олган ҳолда “Саховат ва кўмак” умумхалқ ҳаракатини йўлга қўйиш ташаббуси кенг қулоч ёймоқда.\nБугун Ўзбекистон ёшлар иттифоқи Навоий вилоят кенгаши, “Ёшлар – келажагимиз” жамғармаси ҳамда имтиёзли кредит олган ёш тадбиркорлар мазкур ташаббус доирасида амалий ишларни бошлаб юборди. Улар Зарафшон шаҳридаги Даугизтау ва Мурунтау қўрғонларидаги кам таъминланган, ижтимоий ҳимояга муҳтож, ногиронлиги бор оилаларга озиқ-овқат маҳсулотлари етказиб берди.\n– Ушбу эзгу саъй-ҳаракатнинг муборак Рамазон ойида амалга оширилишида ҳам жуда катта маъно мужассам, – дейди “GLAMOUR ZARAFSHON-2020” хусусий корхонаси раҳбари Юлдуз Авазова. – Зеро, бу айёмда амалга ошириладиган эҳсон ва хайриялар манзилли бўлади. Шу боис хайрли ташаббус қанот ёйиши биланоқ биз ҳам имкониятимиздан келиб чиқиб саховат ишларини амалга оширишда иштирок этиш истагини билдирдик. Манзилимиз эса Зарафшон шаҳри бўлди.


Ўзбекистон янги тилга ўтиши мумкинми? - BBC News O'zbek\nКанада - Ўзбекистон\nЯнгиланди 1 ноябр 2019\nБахтиёр Шоҳназар мақоласини бир чимдим туз билан қабул қилиш мумкин.\nЗдравствуйте, салам алейкум!\n1997 йил февраль ойида Ўзбекистондаги "Ҳуррият" деган независимая газетада "Ўзрус тилини развивать қилайлик" деган научная статьям опубликовать қилинганди.\nНеперспективный тилни изучать қилиш учун бекорга вақтни терять қилиб ўтирмасдан, тўғри қилишган.\nНо, айрим недальновидныйлар статьямнинг сутига тушунишмаган. Ўшанда мен "поживем увидем" деб қўяқолганман. Мен прав эканлигимни, вот, замон кўрсатяпти.\nЎзрус тили повседневний ҳаётга полностью кириб кетган.\nБир йил олдин Ўзбекистонга борганимда мен ўзим лично бунга убедиться қилдим.\nПочти 23 йил олдин статьямда қилган предсказанияларим ҳаётда ўз тасдиғини полностью топибди!\nМен иностранец бўлганим учун, ўзгаришлар сразу кўзимга ташланди.\nВладислав бир йилда қандай ўзбекча ўрганди?\nЎзбекистон: Бош муаммо секс ёки sex?\nЎзбек тили нега амалда давлат тили бўлолмади?\nЎзбекча ўрганаётган россиялик талабалар\nНаучное предсказаниемни ҳаётда кўриб, роса волноваться қилдим.\nОдамлар ўзрус тилини жуда яхши усвоить қилишган.\nДаже, ёши олтмишдан ошган бабуля ва дедуляларимиз ҳам бемалол гапиришяпти.\nНапример, узоқ қишлоқдаги бозорга кирсам, бир пенсионер онахон сотаётган товари ярлыкига "чеснок" деб ёзиб қўйибди.\nИнтересоваться қилиб, "чеснокни ўзбекчаси нима бўлади?" деб сўрасам, "чеснок-да, яна нима бўлариди?" деди.\n"Мани чесногим высший сорт" деб добавить қилиб қўйди.\nЗначит, "саримсоқ" ўтмишдаги пережиток бўлиб кетибди.\nБир куни Тошкент центридаги шикарный кўчада адашиб қолдим.\nБир йигитдан "Дружба Народов"га қандай борсам бўлади?" деб сўрадим.\nУ эса "Братан, Алайскийнинг ёнидан ўтиб, прямо кетасиз, заправка келади, кейин мостдан ўтиб, чапга поворот қиласиз" деди.\nУказательний бармоғимни кесволгандим, поликлиникага бордим.\nМедсестра обработка қилиб, перевязка қилиб қўйди.\nБольницаларда докторлар ҳам, пациентлар ҳам аллақачон ўзрус тилига полностью ўтиб бўлишибди.\nНаучный ишим учун озгина обследование қилдим.\nДоктор пациентидан "нима беспокоить қиляпти?" деб сўраса, больной "беременнийман, давлением билан сахарим ошиб кетди, почкам беспокоить қиляпти, моча билан қон анализи топширишим керак, лечение назначить қилиб беринг" деяпти.\nНАКУХЙ ёки Ўзбекистон Ҳаво Йўлларида кўпчилик ўзбекча гапирмайди, ўзрус тили асқатади.\nАэропортда паспорт контролда узоқ кутмасдан, чегарадан ўтса бўлади.\nТаможнядан кейин зелёный коридор очиб қўйишибди.\nИндияга виза отмен бўпти, энди посольствога бормасдан, прямой самолётга билет олиш мумкин экан.\nИндияда орган пересадка қилдириб келаётганлар ҳам бор.\nНагрудной камераларга ўтилгандан кейин гаишникларга иш қолмабди. Олдин йўлда тўхтатиб, "нарушение қилдингиз, штраф тўлайсиз, правангизни лишать қиламиз" деб, угрожать қилишарди.\nРуководящий должностларда ишлайдиганлар ўрисча матлардан жуда яхши фойдаланишяпти.\nИнтернетда кўрдик, ўзрусча сўкиш сўзларини одамларга етказиб бериб, ўзрусчани продвигать қилишга катта вклад қўшишяпти.\nХолтўра ё Халтура?\nРусскоязычный мактаб ва вузларда, в основном, ўзбек болалар ўқишяпти.\nБу, в недалёком будущем, ўзрус тилида гапирадиганлар кўпайишини гарантиялайди.\nИли, диплом олгандан кейин, улар юз процент русча гапириб, спокойно делопроизводствониям олиб боришаверади.\nАйтганча, ўзбекча от ва фамилиялар русча произношениеда ёзилишига ҳеч ким против эмас-ку?!\nМасалан, паспортларда Холтўра - Халтура деб, Жўраев - Джураев, Қулмат - Кулмат деб ёзилган.\nОдамлар подсознательно шунга склонность кўрсатишмоқда.\nЎзбеклар заграницага чиққанида англислар ўзбекча отларни ўқишга қийналиб, мучиться қилишади, деб ўйлашади, шекилли.\nШу учун паспортларнинг англисча страницасида русларнинг правописаниесидан олинган правило ишлатиляпти.\n"Х" ҳарфининг мягкийсиям, твёрдыйсиям "кх" шаклида ёзиб бериляпти.\nНо, англисларнинг мозглари яхши ишламайдими дейман, барибир Ҳасанни - Касан, Қаҳҳорни - Каккар, Шоҳистани - Шакиста деб произносить қилишяпти.\nБу проблемани ООНга представить қилиш керак.\nБир секрет айтсам...\nИсми, отчествоси ва фамилиясини она тилида тўғри ёзолмаган нация ассимиляция бўлиши вероятности катта.\nЧунки чувство национального достоинстваси қолмаслиги мумкин.\nА "мустақиллик" или "мусаффо осмон" деган гаплар для галочки, холос.\nМен бунга ўзим убедиться қилиш учун эксперимент олиб бордим.\n21 октябрда госязык ҳақидаги закон қабул қилинганига ўттиз йил бўлади.\nШу сабабли, август ойида "Фейсбук"да президентга обращение қилиб, октябр ойини отдельно праздновать қилиш ҳақида таклиф бердим.\nВнимание обращать қилишмади.\n1977 йилда "Прошу слова" деган кино снимать қилинган.\nКинодаги основной герой хотин исполком раиси бўлади.\nЭри эса - "Спартак" бывший игроги.\nХотини шаҳарни развивать қилиш учун бир проект тузиб, эридан мнениесини сўрайди.\nЭри "проектингнинг перспективаси йўқ" деб, издеваться қилади.\nШунда хотини жуда чиройли отвечать қилиб: "Миша, сен бир умр "Спартак"да ўйнадинг, аммо Спартак бўлолмадинг" дейди.\nБу примерни нимага келтирдим?\nПризнавать қилиш керак, ўзбек тили ўттиз йилдан бери давлат тили бўлса ҳам, на самом деле позициясини рус тилига бериб қўйган.\nҲозир ўзбек тили реанимацияда лечение олаяпти, деса бўлади.\nКомадан чиқадими, чиқмайдими - Бог знает.\nВнимательно эшитинглар: агар ўзрус тили ҳам давлат тили бўлса, ҳеч бўлмаса ўзбек тили элементлари яна узоқ йиллар сохранить қилинган бўлур эди.\n"Переходной мост" вазифасини бажарадиган ўзрус тилини развивать қилиш - актульний вопрос.\nВ качестве эксперимента, пулни госзяыкка сарфламай, ўзрус тилида китоблар издавать қилишга ўтиш керак.\nНапример, Абдулла Қодирийни биласизлар, великий узбекский писатель бўлган.\nМен унинг "Ўткан кунлар" романини ўзрус тилига перевод қилишни бошладим.\nВот, романдан ҳамма биладиган тўйдан кейинги сцена.\nКумуш: "Сиз ўша чувакмисиз?" Оташ: "Ҳа, ман тот самийман".\nИккаласиям неожиданно бир-бирига изумленно термулиб қолишди.\n"Ожидать қилинмаган бахт" деди Кумуш.\nПо моему, Ўзрус тили и дальше развиваться қилаверади.\nРоссия вакцинаси ҳам зўрми? – Ғарб олимлари фикри ўзгарди\nСўнгги янгиланиш: 3 феврал 2021


Янги йил арафасида, доимий анъанага кўра, «Ижтимоий фикр» РЖФЎМ мамлакатимиз фуқаролари яқинлашиб келаётган янги йил байрамини қандай кайфият ва умидлар билан кутиб олишни режалаштираётганликларини аниқлаш мақсадида социологик сўров ўтказди.\nЎзбекистонликларнинг янги йилолди кайфиятини таҳлил қилиш уларнинг янги йилни нишонлашга бўлган муносабатини (жумладан, ҳиссий ҳолатни), байрам анъаналарини (жумладан, нишонлаш жойи, байрам дастурхони, совғалар тайёрлаш), 2021 йил сарҳисоби ва 2022 йилдан кутилаётган эзгу умидларни ҳисобга олган ҳолда амалга оширилди.\nТелефон сўрови шуни кўрсатдики, ўзбекистонликларнинг мутлақ кўпчилиги Янги йилни нишонлайди.\nБайрам олдидан респондентларнинг аксарияти (81,8%) яхши онларни кутиш билан боғлиқ хурсандчилик, кўтаринки кайфиятга эга, сўров иштирокчиларининг янги йил уларга янги ютуқлар ва оддий инсоний қувончлар олиб келишига, яқин кишилари ва қариндошларининг илиқ табассуми билан тўлиб-тошишига ишончи комил.\nҲар қандай байрам доимо муайян сўзлар, кечинмалар, ҳаракатлар билан боғланади. Сўров Янги йилни кутиш ўзбекистонликларда байрамона муҳит билан боғланишини кўрсатди. Ушбу боғланишлар дастурхон тузаш, арча безатиш, совғалар улашиш, болалар кулгуси ва қувончи билан боғлиқ.\nТелефон сўрови шуни кўрсатдики, Янги йил ўзбекистонликлар учун оилавий байрам бўлган ва шундай бўлиб қолмоқда. Респондентларнинг мутлақ кўпчилиги янги 2022 йилни ўз уйида кутиш ва нишонлашни режалаштирмоқда (92,4%).\nЯнги йилни оилавий нишонлаш хусусияти респондентларнинг янги йил кечасини ким билан ўтказишни режалаштираётгани ҳақидаги жавобларида ўз ифодасини топади. Сўралганларнинг аксарият кўпчилиги Янги йилни ўз оиласи билан кутишади (97,3%).\nСўров иштирокчилари Янги йилни ўз оиласи билан кутиш анъанасини ёқтиришларини айтишди, чунки кўпчилик учун бу қариндошлар ва яқин кишилар билан дастурхон атрофида тўпланиш, бир-бирига қувонч улашиш, муаммолар ҳақида унутиш ва хурсандчилик қилиш учун ажойиб баҳона. Ўзбекистонликлар учун Янги йилда оилавий анъаналар, бир жойга тўпланиш, бир-бирига совға-саломлар улашиш ва илиқ тилаклар билдириш имконияти энг қадрли бўлиб қолмоқда.\nЯнги йил учун байрам дастурхонини тайёрлаш – ушбу байрамнинг анъаналаридан бири. Респондентлар янги йил дастурхони учун миллий таомлар (масалан, ош, қозон-кабоб), хамир овқатлар ёки товуқ гўштли таомлар, турли машҳур ва анъанавий – «Оливье», сельдли салатларни тайёрлашни режалаштиришмоқда ва, албатта, тадқиқот иштирокчилари турли байрам десертлари ва ширинликлар номини айтишди.\nЯнги йилолди муҳити ҳар доим яқинлар учун совғалар излаш ва улардан совғалар кутиш билан боғлиқ. Респондентлар асосан болаларга, ота-оналар ва барча яқин қариндошларига совғалар улашадилар. Совғалар ҳақидаги саволларга берилган жавоблар Янги йил ўзбекистонликлар учун оилавий байрам, улар айнан ўз қариндошлари ва яқинларига қувонч улашишни хоҳлайдиган байрам эканлигини яна бир бор намойиш этмоқда.\nЯнги йилни нишонлаш оилалар ва дўстларни бирлаштиради, яқинлар билан бирлашиш ҳиссини уйғотади, жамиятнинг жипслашуви учун шароит яратади.\nТелефон сўрови шуни кўрсатдики, 2021 йилда ўзбекистонликлар COVID-19 пандемиясининг салбий таъсирини бошдан кечирганига қарамай, респондентларнинг ярмидан кўпи ўтаётган йилни шахсан ўзи учун хотиржам йил бўлди, деб ҳисоблайди. Респондентларнинг бир қисми 2021 йилнинг ҳам ижобий, ҳам салбий томонларини таъкидлашди. Айрим респондентларнинг ҳисоблашларича, 2021 йилда оғир даврлар ҳам бўлган, лекин кейин ҳаммаси изига тушиб кетган.\nЎтаётган 2021 йилнинг ижобий баҳоси респондентларнинг янги 2022 йилдан умидлари билан боғланади – сўралганларнинг кўпчилиги кириб келаётган йилдан фақат рўшнолик ва яхшиликни (76,9%) ёки 2021 йилдагига қараганда янада яхшироқ бўлишини (21,4%) кутмоқда.\nБошқача қилиб айтганда, сўралган ўзбекистонликлар кириб келаётган 2022 йилни эзгуликка ишонч ва умид билан кутишмоқда.\nШундай қилиб, ўтаётган йилни шахсан ўзи учун ҳам, умуман мамлакат учун ҳам ижобий йил, деб баҳолаш ўзбекистонликларга хосдир. Бу респондентлар томонидан мамлакатнинг янада жадал ижтимоий-иқтисодий ва сиёсий ривожланишининг тушунилишида ўз ифодасини топмоқда.\nУмуман олганда, ўтказилган телефон сўрови ўзбекистонликларнинг янги йилолди кайфияти ижобий эканлигини аниқлади. Барча учун севимли бўлган янги йил байрамлари ўзбекистонликлар қалбини ўз оиласи тафти билан иситади, қариндош-уруғлар ва яқин инсонлар билан мулоқот қилиш қувончини ва ижобий ўзгаришларга умид бахш этади. Фуқароларнинг янги 2022 йил муваффақиятли бўлишига, хотиржамлик ва фаровонлик олиб келишига, кўзланган режаларнинг амалга оширилишини таъминлашига ишончи комил.


САВОЛ: Ўзбекистонда электр энергиясига бўлган талаб мунтазам ошиб бораётганини ҳисобга олганда, келгуси прогнозлар қандай – ушбу манбадан фойдаланилганлик учун тўлов қанчага ошади?\nБИЗНИНГ МАЪЛУМОТ: Мамлакатимизни 2030 йилгача узлуксиз электр таъминоти билан таъминлаш бўйича мақсадларга эришиш учун, прогнозларга кўра, электр энергиясини ишлаб чиқариш ҳажмини икки баравар ошириш керак. Агар 2019 йилда электр энергияси ишлаб чиқариш ҳажми 63,6 млрд. кВт⋅соат бўлган бўлса, 2030 йилда бу рақам 121 млрд. кВт⋅соатга етиши лозим.\nЖАВОБ: Ўзбекистонда электр энергияси ишллаб чиқариш ҳаражатлари ҳанузгача уни истеъмол қилишга бўлган тўловга қараганда, анча юқори. Ҳисоб-китобларга кўра, Ҳисоб-китобларга кўра, бугунги кунда бир киловатт соат электр энергия ишлаб чиқаришга 403 сўм сарф қилинади. Бугун аҳоли\n1 кВт учун қарийб 295 сўм тўлайди. Яъни аҳоли учун электр энергия нархи ўн йил илгари бўлганидек, давлат томонидан белгиланади. Агарда шу тариқа давом этса, тармоқ нафақат ўн йиллар, балки бир неча йилда мутлақо норентабел соҳага айланади, сармоядорлар учун жозибадор бўлмай қолади ва ўз навбатида, бутунлай таназзулга учрайди. Ҳеч бир маданий жамият бунга йўл қўймайди.\nЯъни, аҳоли сарфлаётган электр энергияга тўлайдиган ҳақни унинг ҳақиқий таннархи миқдорига яқинлаштириш – барча ривожланган давлатлар ўтган объектив қонунийликка асосланган йўлдир. Бундан ташқари, инфляция даражасига кўра тарифларни ошириш ҳам – иқтисодий ривожланган мамлакатлар учун мутлақо нормал даражадир.\nБироқ тарифларнинг оширилиши даражасини тизимлашга таъсир кўрсатиш мумкин ва бу керак ҳамдир. Бу борадаги замонавий йўллардан бири – электр энергия соҳасида давлат-хусусий шерикчилигини жорий этишдир.\nДавлат-хусусий шерикчилиги асосидаги лойиҳалар сармоядорлар ўртасида рақобат муҳитини яратиш имконини беради. Бу дегани, тендер иштирокчилари лойиҳада ғолибликни қўлга киритиш учун электр энергиянинг таннархини камайтиришга асосланган таклифлар беради. Бу эса, тарифларга таъсир кўрсатиши шубҳасиз. Айнан рақобат давлат монополиясидан фарқли ўлароқ, таннархни арзонлаштириш имконини беради.\nШу боис, ҳозирги кунда Энергетика вазирлиги томонидан хусусий электр станцияларини қуриш ва эксплуатация қилиш учун йирик инвесторлар фаол жалб этилмоқда. Иштирок этиш шартларидан бири – ишлаб чиқарилаётган электр энергиянинг сўнгги нархини кўрсатишдир.\nМасалан, Энергетика вазирлиги томонидан жаҳоннинг энг йирик компанияларидан бири «ACWA Power» (Саудия Арабистони) билан битим имзоланган. Компания Ўзбекистондаги хусусий электр станциясини қуришга 1 млрд. АҚШ долларидан зиёд инвестиция киритишга тайёр (давлат кафолатларисиз). Бунда ишлаб чиқариладиган электр энергия мамлакатда давлат электр станциялари энергиясига нисбатан арзонроқ нархларда сотилади. Айни пайтда 25 йилга мўлжалланган битим шартларига кўра, хусусий электр станция электр блокларининг ҳар бир ўчирилиши учун жарима кўзда тутилган. Ҳозир фаолият юритаётган электр станцияларда бунинг иложи йўқ. Ушбу хусусий электр станция ҳозир қўлланилаётган энг ишончли ва самарали газ трубина технологияларга мисол бўла олади. Бу ДХШ бўйича режалаштирилган лойиҳалардан бири ҳисобланади.\nЭлектр энергияси тарифи ўсишига нима кўпроқ таъсир кўрсатади? Экологик соф генерация манбаларининг жорий қилиниши. Ушбу қаторда қуёш ва шамол, гидроээлектрстанциялари бор. Ҳар бир йўналиш натижага эришишда ўз усулидан фойдаланади.\nЎзбекистон ўз олдига 2030 йилгача умумий қуввати 5000 МВтга тенг фотоэлектрстанцияларида (қуёш) электр энергиясини ишлаб чиқаришни\n10 млрд. кВт⋅соатгача етказиш мақсадини қўйган.\nБундай режаларни амалга ошириш учун ҳозирги пайтда Сурхандарё, Жиззах ва Самарқандда ҳар бири 200 МВт қувватга эга қуёш электр станцияларини қуриш бўйича учта тендер эълон қилинган.\nБунда Ўзбекистоннинг инвест-лойиҳаларида ДХШ асосида иштирок этиш тобора нуфузлироқ бўлиб бормоқда. Бу борада биринчи бор ўтказилган тендерда 23 та хорижий компания иштирок этган бўлса, навбатда эълон қилинган тендер, шу жумладан, энергетика бозоридаги йирик иштирокчилар ҳисобидан, инвесторлар сонининг 83 тага ошишига олиб келди.\nЭнергетика вазирлигида томнидан кейинги ўн йил ичида 3000 МВт қувватга эга шамол электр станцияларини ишга тушириш ва шамол электр энергиясини\n9 миллиард кВт.соатга етказиш бўйича жуда катта режалар амалга оширилмоқда. Шундан 1000 МВт қисми бўйича сармоядор компаниялар билан битимлар тузилган. Бу босқичда ушбу лойиҳалар бўйича мос майдончаларни излаш ишлари олиб борилмоқда.\nХусусий инвесторлар, ўз халқаро тажрибалари билан бирга, мамлакатимизга янги технологиялар, хусусий электр станциялари қурилишига ресурсларни тежовчи ёндашув, рақобатбардош тарифларни олиб келмоқда. Бу Ўзбекистон замонавий энергетика тармоғи ривожланишининг муҳим, аммо ягона бўлмаган йўналиши бўлиб, бундан кўзланган мақсад мамлакатнинг энергетика хавфсизлигини таъминлаш билан бирга, энг аввало, халқимиз манфаатлари учун самарали, ижтимоий йўналтирилган сиёсатини таъминлашдан иборат.


Мақола топилди: 65 та\n5. Муроджонинг жанги нега қолдирилди?\n6. Президент ташаббуси амалда: Наманганда "Библиобус" ўз фаолиятини бошлади\n7. Шўрқўрғонда "Халқ кутубхонаси" ўз фаолиятини бошлади\n9. Самарқандда жанговар дуранг: "Динамо"-"Навбаҳор" 2:2\n10. "Дамас"чиларга огоҳлантириш "сигнали": Тошдек оғир эмас, қушдек енгил бўлинг!\n11. "Ёшлар кубоги" кимга насиб қилди?\n13. Наманганлик талабалар Франция академиясида ўқишга таклиф этилди\nФранциянинг дунёга машҳур Халқаро модалар академияси билан шартнома тузилганлиги қайд этилди. Наманган муҳандислик-технология институти талабаларини ушбу академияда ўқишга таклиф қилинди.\n14. 23 миллион алиментни олдиндан тўлаган фуқарога чеклов олиб ташланди\n15. Чортоқда "Ҳоким ва ёшлар": Муаммолар ҳал бўлдими?


Абдулла Улуғов. Адабий қаҳрамон қадри - www.ziyouz.uz\nБош саҳифа Илм ва фанАдабиётАбдулла Улуғов. Адабий қаҳрамон қадри\nАдабий қаҳрамон ҳар доим адабиётнинг энг муҳим муаммоларидан бири саналади. Чунки адабиётнинг “қиёфа”си, унда Одам ва олам манзаралари тасвири аввало адабий қаҳрамонларда акс этади. Адабий қаҳрамон образи ҳар бир даврда миллий адабиёт инсон дунёсини англаш, тушунишда қандай даражага эришганини кўрсатади. Негаки қаҳрамон дунёқарашида, унинг феъл-атвори, кечинмаларида муайян тарихий даврнинг ўзига хос ижтимоий-сиёсий манзараси, кишиларнинг турмуш тарзи намоён бўлади. Шу боисдан ҳар бир давр адабиётининг барча муаммолари, ижодкорлар фаолияти аввало адабий қаҳрамонлар образининг бадиий гавдалаштирилиши асосида таҳлил қилинади. Адабиётшуносликка доир барча масалалар бевосита адабий қаҳрамон билан боғлангани боис ушбу илмнинг илмий-назарий муаммолари марказида ҳам бевосита адабий қаҳрамон масаласи туради.\nАдабий асарлар уларда қўлланган ўхшатиш, сифатлаш каби бадиий санъатлар ёки кўтарилган масала-муаммолари туфайли эмас, аввало, адабий қаҳрамонлари орқали ижтимоий-сиёсий таъсир кучига эга бўлади. Достон, роман, қисса, ҳикоялардаги бадиий санъатлар, сюжет воқеалари, асар композицияси таркибидаги пейзаж, портрет каби қисмлар адабий қаҳрамонлар оламини таъсирчан кўрсатиш воситаси саналади. Асарда баён этилган турли воқеа-ҳодисалар, эътибор қаратилган ҳар хил муаммолар, ижтимоий-сиёсий масалалар эса адабий қаҳрамон тимсолида муайян давр кишиларининг дарди, ташвишларини акс эттириш омили ҳисобланади. Шу боисдан Фирдавсий тўғрисида сўз кетганда Рустам, Суҳроб; Навоий ҳақида гапирилганда Фарҳод, Ширин; Фёдор Достоевский хусусида мулоҳаза юритилганда князь Мишкин, Раскольников ёки Лев Толстой деганда Анна Каренина, Андрей Болконский каби адабий қаҳрамонлар беихтиёр тилга олинади. Умуман, барча ижодкорлар номи улар яратган адабий қаҳрамонлар туфайли эътибор топади. Фольклор асарлари тўғрисидаги сўз ҳам аввало улардаги қаҳрамонлар хусусидаги мулоҳазадан бошланади. Чунки уларда ҳам айнан ҳаётнинг муайян ҳақиқатлари қаҳрамонлар воситасида гавдалантирилади.\nБадиий асарда ҳаёт воқелиги, одамлар турмуши адабий қаҳрамонлар хатти-ҳаракати, ўй-фикрларини ифодалаш орқали акс эттирилади. Ижодкорнинг дунёқараши, мақсади, ижтимоий ҳаёт ҳодисалари ва инсон дунёси тўғрисидаги фалсафий мушоҳадалари ҳам айнан адабий қаҳрамонлар образида ифодаланади. Ёзувчи, шоир, драматург таржимаи ҳоли, ижодий фаолияти тўғрисидаги мулоҳазалар шу боис бевосита адабий қаҳрамонлар билан боғланади. “Достоевский тўғрисидаги жуда кўп адабиётлар билан танишаётиб, – дейди М.Бахтин, – гўё сўз роман ва қиссалар ёзган ижодкор-адиб тўғрисида эмас, балки Раскольников, Мишкин, Ставрогин, Иван Карамазов, Буюк Инквизитор ва бошқа бир қатор муаллиф-донишмандларнинг яхлит бир фалсафий мушоҳадалари тўғрисида кетаётгандай таассурот пайдо бўлади. Адабий-танқидий тафаккур Достоевский ижоди асосида унинг қаҳрамонларини ҳимоя қилувчи бир неча мустақил ва бир-бирига қарама-қарши фалсафий қарашларга бўлинади. Бу қарашларнинг барчасида ҳам асосий эътибор муаллифнинг фалсафий мушоҳадаларига қаратилмайди. Баъзи тадқиқотчилар Достоевскийнинг овози у яратган у ёки бу қаҳрамон билан қўшилиб кетади дейишса, айримлар бу овозни барча ғоявий овозларнинг ўзига хос умумлашмаси, деб қарашади. Яна баъзи бирлари эса қаҳрамонлар овози орасида муаллифнинг овози умуман эшитилмайди, дейишади. Достоевский Гётенинг Прометейига ўхшаш овозсиз қуллар (Зевс каби)ни эмас, балки ўзларини яратган ижодкор билан бир сафда тура оладиган, у билан келиша олмайдиган ва ҳатто, унга қарши чиқадиган озод одамларни яратади… Достоевскийнинг бош қаҳрамонлари аслида ҳам санъаткорнинг ижтимоий тафаккурига кўра муаллиф сўзи учун объект эмас, айни чоғда, улар ҳақиқий маънода ўзига хос мустақил субъектлардир… Қаҳрамоннинг ўзи ва дунё тўғрисидаги мулоҳазалари муаллифнинг одатдаги сўзлари билан тенгма-тенг, баравар келади; унинг мулоҳазалари қаҳрамоннинг зарур хусусиятларидан бири бўлган объектдаги образига бўйсунмайди, аммо у муаллиф мулоҳазаларини етказиб берувчи карнай вазифасини ҳам бажармайди. У асар тизимида мустақил, ўзига хос ўрин тутади, қаҳрамон мулоҳазалари гўё муаллиф сўзлари билан ёнма-ён тарзда эшитилади ва муаллиф сўзлари, шунингдек, бошқа қаҳрамонларнинг тўлақонли мулоҳазалари билан уйғунлашади”, дейди.\nҲаётнинг барча муаммолари марказида турадиган инсон образи дастлаб санъат ва адабиёт асарларида илоҳий кучлар билан боғланиб кўрсатилган. Эртак, достонларда мушкул вазиятга тушган қаҳрамонларга маъбудлар, фаришталар ёрдам бергани нақл қилинган. “Алпомиш”, “Гўрўғли”, “Манас” каби достонлар қаҳрамонлари шу боис фавқулодда куч-қудратга эришган. Уларнинг беқиёс куч-қудрати, мардлиги, жасорати туфайли кишилар машаққат, уқубат, зулмлардан халос бўлган. Эртак, достонлардаги бу қаҳрамонлар асрлар давомида кишилар учун ҳаётни, унинг муаммоларини тушуниш, идрок этишда ўзига хос восита вазифасини бажарган. Кишилар бу қаҳрамонлар фаолиятини хаёлан тасаввур қилиб, эзгулик ва ёвузликни таққослаб, таҳлил қилиб, хулосалар чиқаришган. Эртак, достонлардаги, афсона, ривоят, қисса, романлардаги адабий қаҳрамонлар кишиларнинг дунёқарашига, албатта, самарали таъсир кўрсатган. Адабий қаҳрамонларни бу жиҳатдан бошқа бирор нарсага чоғиштириб, қиёслаб бўлмайди. Адабий қаҳрамонлар барча замонларда кишилар онги, тафаккурига китоблар, фильмлар, тасвирий санъат асарлари воситасида, яна бошқа шаклларда кириб борган. Яъни одамлар адабий қаҳрамонлардан беихтиёр таъсирланишган. Инсоният эзгулик учун мардона кураш олиб борган Прометей, Рустам, Алпомиш, Манас, Фарҳод кабиларга ҳавас қилса, уларнинг душманлари, рақиблари, қотилларидан нафратланган. Шу тариқа кишилар ўзлари сезмаган, англамаган ҳолда адабий қаҳрамонларнинг айрим хусусият, фазилатларини беихтиёр ўзларига “кўчиришган” ва “қабул қилган”ларини айрим пайтларда амалда қўллашган. Бу эса уларда ички қониқиш ҳосил қилган. Адабий қаҳрамонларнинг ижобий хусусиятларидан ўрнак, ибрат олишга интилиш инсониятни маданий-маърифий жиҳатдан ҳозирги даражага кўтарган.\nАдабий қаҳрамонлар кишиларга теварак-атрофдаги ҳодисаларни, ўзини ва бошқаларни тушуниш, ҳис қилишга яқиндан кўмаклашади. Албатта, адабий қаҳрамонлар ҳеч кимга бевосита ёрдам бермайди. Яъни ҳеч кимнинг ёнига келиб: “Бу ишни қил-у, бунисини қилма!” деб қўлидан етаклаб юрмайди. Адабий қаҳрамонларнинг “кўмаги” яхшиликнинг самаралари, ёмонликнинг хунук оқибатлари тўғрисида ўйлантириши, мушоҳадага ундашида кўринади. Одамзод кечаги кунидан бугуни, бугунидан эртаси яхшироқ бўлишини истагани боис адабиёт асарларида азалдан эзгулик учун интилувчилар билан ёвуз ниятда курашувчилар ўртасидаги қарама-қаршилик, зиддият асосий мавзу бўлиб келади. Адабий қаҳрамонлар мана шу зиддиятни ифодалайди.\nАдабий қаҳрамонларнинг исми уларнинг дастлабки ўзига хос белгисидир. Алишер Навоий “Фарҳод ва Ширин” достонида ҳар бир инсоннинг исми осмондан тушиши илоҳий китобда баён этилганини таъкидлаб, Фарҳод туғилганида унинг исми ҳам маълум бўлди. Бу сўзда унинг тақдир-қисматига ишора бор эди, дейди. Бадиий асарлардаги қаҳрамонлар исми кўпинча уларнинг феъл-атвори, дунёқарашига мувофиқ келади. Албатта, ҳаётда исми Абдуллатиф бўлатуриб, падаркушлик қилганлар ҳамма замонда топилганидек, адабий асарларда ҳам исми феъл-атвори, хатти-ҳаракатига номувофиқ қаҳрамонлар учрайди.\nАдабий қаҳрамонларни аниқ тасаввур қилишга имкон берадиган иккинчи бир хусусият уларнинг портретидир. Чунки ташқи кўриниш ҳар бир одамнинг ўзига хос асосий белгиси. Бадиий асарларда ҳам ана шу белгини гавдалантиришга алоҳида аҳамият берилади. Аксарият эртак, достон, роман, қисса, ҳикояларда персонажларнинг портрети шундай тасвирланадики, улардаги сифат, хусусият, белгилар кўпинча шу адабий қаҳрамонларнинг феъл-атвори, характери, дунёқараши тўғрисида муайян тасаввур ҳосил қилади. Эртак, достонларда қаҳрамонлар портрети кўпинча фантастик-хаёлий сифатлар билан таърифланади. “Алпомиш” достонида қалмоқ паҳлавонлари портрети “Шомурти шохалаб ҳар ёққа кетган, Ичида сичқонлар болалаб ётган, Изидан тушган пишак олти ойда етган”; “Одам тушмас бунинг айтган тилига, Беш юз қулоч арқон етмас белига”; “Оҳ урса оламни бузар довуши, Тўқсон молнинг терисидан ковуши”; “Қаҳрланса тошни ёрар қаҳри, Тўқсон норнинг гўшти бўлмас наҳори”; “Олтмиш қарич олачадан қалпоғи, Тўқсон қўйнинг терисидан телпаги” деб таърифланади. “Ўткан кунлар” романида эса қаҳрамонлар портрети худди одамларнинг қиёфаси, кўриниши каби: “Оғир табиатли, улуғ гавдали, кўркам ва оқ юзли, келишган қора кўзли, мутаносиб қора қошли ва эндигина мурти сабз урган бир йигит” (Отабек); “Олтмиш ёшлар чамасида, чўзиқ юзли, дўнгроқ пешонали, сариққа мойил тўгарак қора кўзли, оппоқ узун соқолли” (Ҳасанали); “Гавдага кичик, юзга тўла, озроққина соқол, муртли, йигирма беш ёшлар чамалик бир йигит” (Раҳмат); “Узун бўйли, қора чўтир юзли, чоғир кўзли, чувоқ соқол, ўттиз беш ёшларда бўлган кўримсиз бир киши” (Ҳомид) деб тасвирланади.\nҚаҳрамонларнинг қиёфа, кўринишидаги бундай сифат, хусусиятлар уларнинг феъл-атвори, хатти-ҳаракатларида ҳам намоён бўлади. “Шомурти шохалаб ҳар ёққа кетган” қўрқинчли қаҳрамонлар адолат тарафдори Алпомишга душманлик қилишади. “Кўримсиз бир киши” – Ҳомид покиза муҳаббат соҳиблари Отабек ва Кумушнинг турмушини бузиш мақсадида турли жиноятларга қўл уради. Адабий қаҳрамонларнинг қиёфасини бу хилда тасвирлаш орқали уларнинг феъл-атворига ишора қилиш барча халқлар оғзаки ва ёзма адабиётида кузатилади.\nҲомернинг “Илиада” ва “Одиссея” достонларида ҳам кўркам, чиройли, бақувват қаҳрамонлар ватанпарвар, мард, жасур; кўриниши қўпол, хунуклар эса ёвуз, қабиҳ эканлиги воқеалар давомида очиб берилади. “Манас”, “Рамаяна”, “Маҳобхорат”, “Қўрқут ота китоби” каби асарларда ҳам қаҳрамонлар қиёфаси уларнинг табиати, хатти-ҳаракатларига уйғун ҳолда кўрсатилади. Бундан эса инсон дунёсини акс эттиришдаги фольклорга хос кўпгина жиҳатлар ёзма адабиётга ҳам “кўчган”и аниқ кўринади. Роман, қисса, ҳикояларда ҳам кўпинча худди эртак, достонлардаги каби қаҳрамонлар қиёфаси уларнинг феъл-атворига мутаносиб ҳолда тасвирланади. “Ўткан кунлар” романида Отабек ва Кумушга душманлик қилганлардан бири Жаннатнинг қиёфаси “ердан бичиб олгандек пак-пакана, бурни юзи билан баравар, деярли теп-текис, кўзи қоққан қозиқ ўрнидек чўп-чуқур, оғзи қулоғи билан қошиқ солишар даражада жуда катта, юзи қирқ йиллик оғриқларникидек сап-сариқ қирқ беш ёш чамасида бир хотин” деб тасвирланади. Отабекни ўлдиришга қасд қилган унинг ўғли Содиқнинг кўриниши ҳам: “сариқ танли, уккининг кўзидек чақчайиб ўйнаб ва ёниб турган қизил кўзли, юзига парчинлангандек пучуқ бурунли, манглайи қанча ташқарига ўсиб чиққан бўлса, юзи ўшанча ичкарига кетган, қисқаси, вақтсизроқ яратилиб қолган бир махлуқ” деб тавсифланади.\nФёдор Достоевский асарларида портрет моҳир рассом томонидан чизилгандай ёрқин тасвирланиб, уларнинг ҳар бир вазиятдаги ҳолат, кечинмаси кенг, батафсил, ички дунёси билан боғлиқ ҳолда очиб берилади. “Хўрланганлар ва ҳақоратланганлар” романида князь Валковскийнинг бир ҳолати қуйидагича тасвирланади: “У бизга диққат билан кўз югуртирди. Бу қарашдан у бу ерга дўст бўлиб келдими, душман бўлиб келдими, аниқлаб бўлмасди… У қирқ бешдан ошмаган, хушбичим ва ниҳоятда чиройли бир одам эди, юзининг ифодаси шароитга қараб ўзгариб турарди; ўзгарганда ҳам жуда кескин ўзгарар, гўёки қандайдир бир пружинасини бехосдан босиб юборганларидек кўз очиб-юмгунча энг ёқимли ифода бирдан ўзгариб, қайғу ёки норозилик ифодаси пайдо бўларди. Чиройли, хушбичим, юзи қорачадан келган, тишлари бутун, юпқа лаблари келишган. Тўғри, бир з узунроқ бурни, битта ҳам ажин тушмаган кенг пешонаси, катта-катта қўй кўзлари бирга қўшилиб, уни чиройли кўрсатар, лекин шунга қарамай, бу чирой совуқ, кишида ёқимли таассурот қолдирмасди. Юзидаги ифода гўёки ўзиники эмасдек, ҳамиша сохта, ясама, бировдан ўрганиб олингандек кўринардики, бу кишининг нафратини қўзғатарди ва сизда юзининг асли ифодасини ҳеч қачон кўриб бўлмайди, деган ишонч уйғотарди. Зеҳн солиб қараган сарингиз бу доимий ниқоб остида қандайдир ёвузлик, қувлик ва ўтакетган худбинлик яшириниб ётганга ўхшаб кўринарди. Айниқса, ажойиб тиниқ қўй кўзлари диққатингизни жалб этарди. Фақат кўзларигина унинг ихтиёрига бўйсунмайдигандек эди. Балки у одамларга меҳр-муҳаббат билан қарашни истарди, бироқ қарашида илиқ бир ифода билан бирга, қандайдир бир хунуклик ва совуқлик асари ҳам бор эди… У анча новчадан келган, қомати келишган, қотмароқ ва ўз ёшига нисбатан анча ёш кўринарди. Тўқ сариқ, майин сочларига ҳали битта ҳам оқ тушмаган. Қулоқлари, қўллари, оёқлари ниҳоятда келишган. Хуллас, бу наслий бир гўзаллик эди. У дид билан нафис ва ниҳоятда озода кийинган, бироқ ёшига нисбатан кийиниши бачканароқ кўринса ҳам, шунга қарамай, ўзига жуда ярашган эди. У Алёшанинг катта акасидек кўринарди. Ҳар қалай, уни шу кап-катта йигитнинг отаси деб бўлмасди”. Қаҳрамон портретининг бундай тасвирланиши ижодкорнинг инсон дунёсини жуда теран тушунишини намоён этади. Бундан аён бўладики, ижодкорнинг бадиий маҳоратини унинг адабий қаҳрамон портретини тасвирлашига қараб ҳам белгиласа бўлади. Шундай экан, миллий адабиётларнинг, ҳар бир ижодкорнинг инсон дунёси ва ҳаёт ҳодисаларини бадиий акс эттиришда қандай даражага эришганлигини белгилашда портрет тасвири ҳам ўзига хос мезон бўла олади.\nҲар бир даврнинг ўз муаммолари бўлади. Бадиий асарларда ана шу муаммолар адабий қаҳрамонлар ҳаёти орқали акс эттирилади. Халқлар ўртасида урушлар рўй берган пайтларда буюк баҳодир, паҳлавонларнинг ватанпарварлиги, жасоратини мадҳ этувчи “Илиада”, “Одиссея” каби асарлар яратилгани ҳам шундан далолат беради. Юнонлар билан трояликлар ўртасида бўлиб ўтган уруш тўғрисидаги ривоятлар асос қилиб олинган “Илиада” достонида Ахиллиснинг куч-қудрати, душманга қаҳру ғазаби, дўстига садоқати, мардлиги мадҳ этилади. “Одиссея”да эса Троя жангидан қайтаётган жасур, мард Одиссейнинг саргузаштлари нақл қилинади. Бу достонларнинг қаҳрамонлари деҳқон ёки чўпон эмас. Ахилл Фессалия подшоҳи Пелей ва денгиз маъбудаси Фетиданинг ўғли бўлса, Одиссей – Итака подшоҳи. Ахиллга ҳеч бир паҳлавон тенглаша олмайди. У ўзининг куч-қудрати билан трояликлар лашкарини шу даражада қўрқитиб қўйганки, ҳеч ким шаҳар дарвозасини очиб ташқарига чиқмайди. Одиссей ҳам шу даражада кучли, қудратли, жасурки, у денгиз маъбуди Посейдондан устун келади. “Алпомиш” достони қаҳрамонни Алпомиш ҳам, “Манас” қаҳрамони Манас ҳам, “Рамаяна”, “Махобхорат”, “Қўрқут ота китоби” қаҳрамонлари ҳам ҳукмдорларнинг фарзандлари. Уларни маъбудлар, чилтонлар тарбия қилади, мушкул вазиятга тушганида ёрдамга келишади.\nҲаётда зулм ва адолатсизлик мавжудлиги, кишиларнинг оғир қисмати, уларнинг мавжуд турмуш тартибини ўзгартириш йўлидаги интилишлари, курашлари замонлар ўтиши билан адабиётда оддий одамлар ҳаётини ҳам бош мавзуга айлантирган. Оддий одамлар узоқ замонлардан сўнг шоҳ, султон, амалдорлар сингари асарларнинг асосий адабий қаҳрамони сифатида кўрсатилган. Умуман, инсон дунёсини, ҳаёт ҳодисаларини кўрсатишда барча халқлар адабиёти бу жиҳатдан бир-бирига ўхшаш тарихий тараққиёт йўлини босиб ўтган. Яъни барча халқлар адабиётида дастлаб маъбудлар, ҳукмдорлар, кейинчалик эса оддий одамлар асосий адабий қаҳрамон сифатида кўрсатилган. Жумладан, “Шоҳнома”, “Хамса”ларда ҳам асосан ҳукмдорлар – султонлар, шаҳзодалар, маликалар, вазирлар ҳаёти ҳақида сўз юритилган. Фирдавсий ҳам, Низомий ҳам, Хусрав Деҳлавий ҳам шоҳлар, шаҳзодалар, маликаларни асосий қаҳрамон қилиб кўрсатган. Навоий қаҳрамонлари Фарҳод ҳам, Баҳром ҳам, Искандар ҳам – шоҳ. Мажнун, Лайлилар ҳам оддий фуқаро эмас. Улар қабила бошлиқларининг фарзандлари – ҳукмдорлар табақасидан.\nБарча халқлар мумтоз адабиёти намуналарида зулм, зўрликнинг барҳам топиши, кишиларнинг ҳур, эркин, фаровон ҳаёт кечириши аввало шоҳлар, ҳукмдорларнинг “тузалиши”, ҳар жиҳатдан комил бўлишига боғлиқ, деб кўрсатилган. Шунинг учун қадимги юнон шоирлари ҳам, француз, немис адиблари ҳам аслзода киборлар ҳаёти, уларнинг маиший турмушини асарларига асосий мавзу қилиб олишган. Жумладан, “Илоҳий комедия” (Данте), “Фауст” (Гёте), “Евгений Онегин” (Пушкин) каби жаҳон адабиёти мумтоз намуналарида аслзодалар ҳаёти, уларнинг маънавий-ахлоқий дунёси гавдалантирилган. Уларда киборлар дунёқараши, ахлоқидаги иллатлар кескин танқид қилиниб, оддий одамлар феъл-атворидаги ижобий жиҳатлар ибрат қилиб кўрсатилган. Ушбу асарларда шоирларнинг ўзи айрим ўринларида асосий қаҳрамон сифатида ёвузликни қоралаб, эзгуликка даъват қилган.\nРус адабиёти инсон дунёсини бадиий гавдалантиришда И.Тургенев, Л.Толстой Ф.Достоевский каби ёзувчилар асарлари орқали янги босқичга эришган. Рус ижодкорлари Европа, айниқса, француз адабиётининг ҳаёт ҳодисалари ва инсон дунёсини бадиий акс эттиришдаги энг илғор жиҳатларини ижодий ўзлаштиришган ҳамда хўрланган, ҳақоратланган оддий одамларни асарларининг асосий қаҳрамони қилиб кўрсатишган. “Уйқу истаги” (Чехов), “Муму” (Тургенев) асарларидаги оддий одамлар образи ҳар қандай давр кишиси қалбини ҳаяжонга солади, ачинтиради. Оддий одамларнинг алам, изтиробларини кўрсатишда, айниқса, Фёдор Достоевский бетакрор ва ибратли асарлар яратди. Бу рус адибининг адабий қаҳрамонлари нафақат оддий одамлар дунёсини гавдалантириши, балки инсон қалбидаги мураккаб жараёнлар тўғрисидаги тасаввурларни теранлаштириши жиҳатидан ҳам жаҳон адабиётидаги ўзига хос ҳодиса бўлди. Ҳаёт ҳодисалари ва инсон дунёси мураккабликларини бадиий акс эттириш борасида Фёдор Достоевский асарлари Шарқ ва Ғарб адабиёти учун ибратга айланди. XIX–XX асрда бу улуғ рус адиби асарлари ижодкорлар бадиий маҳоратини баҳолашнинг ўзига хос мезони бўлиб қолди. Чунки унинг “Хўрланганлар ва ҳақоратланганлар”, “Телба”, “Жиноят ва жазо”, “Ака-ука Карамазовлар”, “Маъсума”, “Қиморбоз” каби асарларида адабий қаҳрамонлар руҳияти, портрети, хатти-ҳаракатлари ёрқин бадиий акс эттирилиб, инсон дунёси ва ҳаёт ҳодисалари мураккабликлари ғоят таъсирчан кўрсатилган.\nСанъатнинг ҳеч бир тури инсон дунёсини тўла-тўкис гавдалантиролмайди. Ҳар бир санъат тури бу сирли хилқатнинг маълум бир қиррасинигина акс эттиради. Адабий жанрларда ҳам бу оламнинг муайян жиҳати кўрсатилади. Ғазал, рубоий туюқ, сонетда инсоннинг лаҳзалар ичидаги кечинма, ҳиссиётлари ифодаланса, роман, достонда инсон дунёси, уни қуршаб турган муҳит нисбатан кенгроқ гавдалантирилади. Шу боисдан миллий адабиётларнинг инсон дунёсини кўрсатишдаги тараққиёти даражаси асосан достонлар ҳамда романларга қараб белгиланади. Роман эндиликда адабиётнинг етакчи жанри саналади. Инсон дунёсини адабий қаҳрамонлар тимсолида акс эттиришда роман жанрининг янги имкониятлари намоён бўлмоқда. Бу сирли оламни бадиий таҳлил қилишда Достоевский романларининг самарали таъсири натижасида Европа, Америка адабиётида, хусусан, Жойс, Кафка, Камю, Борхес, Маркес, Айтматов каби адиблар асарларида таъсирчан адабий қаҳрамонлар образлари яратилди.\nАбдулла Улуғов, филология фанлари номзоди\n Бахтин М. Проблемы поэтики Достоевского. Изд. 4-е. – М.: «Советская Россия», 1979. – 320 с. – с. 5-7.\n Алпомиш. Ўзбек халқ қаҳрамонлик эпоси. – Т.: “Фан”, 1999. – 832 б. – 202-203-бетлар.\n Қодирий А. Ўткан кунлар. – Т.: Адабиёт ва санъат нашриёти, 1974. – 400 б. – 7-8-бетлар.\n Ўша манба. – 171-бет.\n Ўша манба. – 177-бет.\n Достоевский Ф.М. Хўрланганлар ва ҳақоратланганлар. Тўрт қисмдан иборат роман. Ҳабиба Зиёхонова тарж. –Т.: “Тошкент” бадиий адабиёт нашриёти, 1966. – 400-б. – 110-111-бетлар.\n← Аввалги Аввалги Мирзо Улуғбек — буюк олим ва давлат арбоби (видео)\nКейинги → Кейинги: Маъмур Умаров. Воқеалар тизими томошанинг асосидир


Дунёда коронавирусдан 17 вакцина одамларда синовдан ўтказилмоқда - Zamin.uz\n23:12 / 03.07.2020\nАйни вақтда дунёда коронавирусдан 17 вакцина одамларда синовдан ўтказилмоқда. Жаҳон соғлиқни сақлаш ташкилотининг маълум қилишича, ушбу вакциналар синовларининг турли босқичлари ўтказилмоқда.\n“Вакциналар орасида Оксфорд университети ишлаб чиққан AZD1222 вакцинаси энг салоҳиятлиси ҳисобланади. У биринчи бўлиб клиник тадқиқотларнинг учинчи босқичига ўтди, бу эса вакцина унинг хавфсизлигини аниқлаш учун кўплаб одамларда синалаётганини англатади”, дейилган хабарда.\nШунингдек, 5 та вакцина синовларнинг иккинчи босқичидан ўтмоқда. Бу босқичда синовлар муайян касалликларга эга камроқ сондаги одамларда ўтказилади. Биринчи босқичда эса вакцина одатда соғлом одамларда хавфсизлигини текшириш учун синалади.\nОлимлар йил охиригача қайси бир вакцина оммавий қўллаш учун тайёр бўлишини ҳозирча айта олмаяптилар. Таъкидланишича, одатда бирор вакцинани ишлаб чиқиш учун 10 йилдан 15 йилгача вақт талаб этилади.\nАввалроқ ЖССТ дунёда коронавирусдан 141 та вакцина устида ишлар олиб борилаётганини маълум қилганди. ЖССТ йил охиригача юзлаб миллион доза вакцина олинишига умид қилмоқда. “Замин” янгиликларини “Twitter”да кузатиб боринг\nМутахассис: 12-18 ойдан кейин вакцина тайёр бўлишини кутиш бемаъни оптимистик прогноздир\nБизнес 16 йиллик кузатувлар тарихидаги энг жиддий йўқотишга учради\nДарахтларни қучоқлаш бўйича биринчи жаҳон чемпионати ўтказилади


Тадбиркорлар – давлат ҳимоясида\nМамлакатимизда тадбиркорликни ривожлантириш, ҳар томонлама қўллаб-қувватлаш, қулай ишбилармонлик муҳити яратишнинг ҳуқуқий асосларини мунтазам такомиллаштириб бориш юзасидан жуда кўп амалий ишлар олиб борилмоқда.\nНотариуснинг ҳуқуқлари, мажбуриятлари ва жавобгарлиги\nМамлакатимизда ҳуқуқий, демократик давлат қуришнинг асосий тамойилларидан бири бу – қонун устуворлигини таъминлашдир.\nЖамитятда аёлларнинг ролини янада кучайтириш ҳамда хотин-қизларни ижтимоий қўллаб қуватлашга оид норматив ҳуқуқий ҳужжатлар\nЎзбекистон Республикаси Конституциясининг 65–моддасига асосан оналик ва болалик давлат томонидан муҳофаза қилинади.\nМалакали кадрлар соҳадаги ютуқларни таъминлайди\nЎзбекистон Республикаси давлат хизмати тизимини такомиллаштириш ва давлат хизматчилари профеcсионал фаолияти унумдорлигини ошириш давлат сиёсатининг устувор йўналишларидан бири ҳисобланади.\nЖамиятда аёлларнинг ўрни ва роли\nМаълумки, минг йиллар давомида ҳар қайси жамиятнинг маданий даражаси ва маънавий баркамоллиги аёлларга бўлган муносабат билан белгиланган. Аёлни эъзозлаш, унга эҳтиром кўрсатиш ўзбек халқига хос хусусиятдир.\nЎзбекистон Республикасининг Конституцияси — мамлакат тараққиёти ва жамият фаровонлигининг ҳуқуқий кафолати\nКонституция ҳар бир инсон, фуқаронинг ҳуқуқий хулқ-атворини белгилаб беради. Уни билмай туриб, ҳуқуқий маданиятга эришиб бўлмайди. Шу маънода, Конституцияга садоқат Ватанга ва ўз халқига садоқатдир, десак, янглишмаймиз. Мамлакатимизда Асосий Қонунни ўрганиш масаласига алоҳида эътибор қаратилгани ҳам бежиз эмас, албатта. Чунки, аслида ҳам, Конституция — барча қонунларнинг негизи бўлиб, фуқароларнинг муносиб ҳаёт кечиришларини таъминлашга хизмат қилади.\nМаъмурий муносабатлардан келиб чиқадиган хўжалик низоларининг ҳуқуқий жиҳатлари\nХўжалик процессуал кодексининг 23-моддасига (бундан буён матнда ХПК деб юритилади) мувофиқ, хўжалик судларига иқтисодиёт соҳасида фуқаровий, маъмурий ва бошқа ҳуқуқий муносабатлардан келиб чиқадиган хўжалик низолари бўйича ишлар тааллуқлидир.\nОила демократик ҳуқуқий давлатни барпо этиш ва фуқаролик жамиятини шакллантириш жараёнида жуда муҳим вазифаларни бажаради. Энг аввало, у инсонни камол топтиради, ижтимоий қадриятлар ва миллий анъаналарни авлоддан-авлодга ўтказишда асосий занжир вазифасини ўтайди.\nНашрлар 1 - 10 из 282


Google’да ишлаётган ўзбек йигити нима учун Ўзбекистонга қайтмоқчи эмас? - Daryo\n15:49, 23.07.2019 117351\nМаълумот учун: Америкадаги барча олий таълим муассасаларига магистратура учун бир хил ҳужжат, яъни 6,5—7 баллдан кам бўлмаган IELTS сертификати, recommendation letter (Тавсиянома), SV (объективка, маълумотнома), motivation letter (мотивация хати) ҳамда бакалавр дипломингизнинг таржимаси керак бўлади. Имтиҳонлар ҳам бир-бирига ўхшаш.\nБироқ ходимлардан талаб қилинадиган иш сифати ҳам шунга яраша. Тўғрисини айтсам, бошида бироз қийналдим. Боиси мен билмаган йўналишларда топшириқлар бериларди. Масалан, оддий қилиб тушунтирадиган бўлсам, тасаввур қилинг сиз инглиз тилидан ўзбек тилига таржима қиладиган таржимонсиз. Бироқ Google’да сизнинг қайси тилни билишингиз ёки билмаслигингизга қараб вазифа берилмайди. Сиз француз тилидан ўзбек тилига ёки немис тилидан ўзбек тилига таржима қилишингиз керак. Бу ерда сиз у тилни биласизми-билмайсизми фарқи йўқ. Сиз таржимонсиз, қила олишингиз шарт. Агар билмасангиз, ўрганишингиз учун сизга вақт ажратилади. Берилган муддат ичида мукаммал ўрганишингиз керак. Яъни билмаслигингиз сизни топшириқлардан озод қилмайди.\n15:49, 21.09.2020 149344\n17:59 Бугун 62063